
ZVONARČE I NJEGOVA MAJKA 

(Nastavak)- 


Vika u to trčala kroz grad. Putem pobere 
triješće i drugo drvlje, što bi joj se prigodilo i po¬ 
nese u korpi. Što će jadna, drva su skupa, ide 
zima a gorko je trpiti studen. 

Sunce je već bilo zapalo, i suton se stao na¬ 
glo spuštati. Vika je trčala preko mostova grad¬ 
skih i među utvrdama, kao da su je vite ponijele. 
Dok je bila u poslu, mislila je samo o njemu, kako 
će ga svršiti. Ali čim ruke prestanu da se kreću, 
počnu da se roje misli kao zlatne pčele i šareni 
leptiri. Ko ju je gledao, kako srljajući od umora 
trči po tvrdoj kaldrmi, nekad po kiši i buri, izu¬ 
bijana teškim radom, niko ne će ni pomisliti, da 
ona sada hoda po cvjetnim stazama jednog baj¬ 
nog carstva svijetla i zadovoljstva. To su carstvo 
bile uspomene na njenu prošlu kratku sreću. Sa¬ 
mo one joj ostaše, uspomene svijetle i lijepe, sve 
ružno i zlo propalo je u mraku zaboravi. A te su 
uspomene bile tako jake i jasne, da su se za nju 
prometnule u pravu pravcatu zbilju i istinu. 

Zar ona eto ne ide kući svojoj, raju svome 
domaćem, gdje je nakon teška truda i rada čeka 
domaći mir i odmor, čeka dobra večera, mile ri¬ 
ječi i tople ruke muža i sina ? Oh, da, tu će ona 
da se odmori, da se nasluša prijazna razgovora, 
da se sklone od svakoga zla i bijede, od nemila 
svijeta i njegove neljubavi i okrutnosti... 

U tome času za nju ne postoje više oni dani i 
godine, kad se kao beskućnica potucala od nemila 
do nedraga, kad je rabotala, da joj je krv ispod 
nokata provrcala pa se napatila i gladi i žeđe i 
uzalud željela miran krov, da se pod njim nesme¬ 
tano zaštiti i sakrije od ljudske zlobe i nemilosti. 

Za nju je zapravo počeo sjaj života istom on¬ 
da, kad za druge žene već pomalo počinje da bli¬ 
jedi i gasne. Godine mladosti prošle su u mukama 
svakojakim, u strahu i patnjama, u stidu i prega- 
ranju. Djevojka sama bez ikoga svoga na bijelome 
svijetu, što je ne će sve da stigne? Gurana i tu¬ 
rana provodila dane i noći u jadu i nevolji i nikada 
nije imala svoga kuta, da se u njemu skloni i bez 
straha da provede noći. Istom kad se našla prvi 
put sama u svoja četiri zida, počela je njena skro¬ 
mna srećica. I neka to i nije bio stan za čeljade, 


neka je bila samo izba od pet stopa, od dasaka 
sabijena i na kraju drvarnice, gdje je zvonarica 
nekad čuvala krumpir i kupus i poradi parcova 
odanle sklonila na drugo mjesto, — Vika se i tu 
našla kao u raju. Ta prvi put nakon mnogo, mno¬ 
go teška vremena našla sebe i svoju sirotinju pod 
sigurnim ključem. Stari zarđali ključ bio je za nju 
simbol njene slobode, samostalnosti i gospodstva. 
I niko je tu nije smio da smeta, niko da je odatle 
tjera, jer se ona utvrdo o tu izbu pogodila i za nju 
plaćala mukom svojih ruku. 

Kad je ono po čisto opranome podu prostrla 
ponjavu, po ponjavi dušek i ono tralja, što se našlo 
u nje, pa prvi put legla, da bez straha i u miru pro¬ 
spava noć, osjećala se tako zadovoljna, da se ne 
bi mijenjala ni s caricom ni s banicom niti je znala, 
čega bi još poželjela na ovome svijetu. 

I kako je onda slatko zaspala, još se slađe 
probudila. Probudila je prelijepa nekakva svirka, 
te je mislila, da još sanja. To su bila zvona, što 
pozdravljahu blaženu Gospu jutrom na uranku. 
Još je bio mrak, jedva je svanjivalo kroz sitni pro^ 
zorak, kad uletješe divni zvuci u njenu tijesnu 
izbu. I rašire se zvuci, razmakoše stijene na sve 
strane, digoše je u zračne visine i napune je sjajem 
i veseljem. A po plavim talasima zračnim plivali 
bezbrojni anđeli, amo tamo mahali krilima i pje¬ 
vali slatkim glasom slavu Bogu velikome. Što se 
slatko namolila molitava na svome ležaju klečeći! 
I kad se naslušala pjevanja zvona, radosna se srca 
kao nikada još uputila na svoj dnevni posao. Nije 
ga ni malo bilo, a nije bio ni lak. Da je dan brojao 
i još jednom toliko sati, koliko broji, svi bi se vr¬ 
hom našli ispunjeni radom i trudom. 

Ali Viki nije bilo teško raditi. Šta je noj bilo, 
ako se zvonar Mata i preko pogodbe naplaćivao 
njenom mukom? Pače, ona se vazda još osje¬ 
ćala na dobitku, jer u pogodbi nijesu bila zvona i 
ona ih uživala badava! S Matom se jedino pogo¬ 
dila za komoricu. Za nju ona će mu da mete i pere 
crkvu, da mu redi dvorište, da okopava i plijevi 
bašću i da radi i ostale poslove — broja im se ne 
zna — što će na nju da navale i zvonarica i kalfe 
i šegrti. Mata je bio po zanatu stolar, tesao kr- 

stovc, mrtvačke sanduke i druge potrebite stvari, 
pa je kuća bila puna i pilotina i strugotina i če¬ 
ljadi, koja su se sva dala dvoriti od Vike. Osim 
toga trebalo je i da se jede, trebalo je prekodan 
ići na nadnicu .... 

Vika na sve dospije. Ona zna, da ko hoće, da 
živi, treba da radi. Radila je šest dana, kako Bog 
zapovijeda, a u nedjelju je počivala. 

To je bio početak Vikine sreće. Svaki su je 
dan zvona ispratila na dnevnu rabotu i čisto joj 
okrilatila i ruke i noge, i svako je večer opet do¬ 
pratila ulijevajući u izmorene udove pokoj i tišinu. 

Pa kako već biva u životu, da jedna nevolja 
za sobom povlači drugu, tako se nerijetko događa, 
da za jednim zadovoljstvom dolazi i drugo. To se 
eto dogodilo i Viki. Desilo se jednoga jutra, mje¬ 
sto da su Viku zvona kao obično iza sna izvela 
na javu, morala je Vika da probudi zvona. A to 
je bilo tako. 

Stari zvonar jedno veće silazeći s tornja, iza 
kako je odzvonio Zdravu Mariju, omakne nogom 
s pošljednje dvije tri stepenice, padne i natuče 
se ljudski po koljenu. Sjutradan zorom, kad je 
trebalo da zvoni Pozdravljenje, tako ga boljelo, 
da je jedva mogao nogom da stane. Ele, šta će, 
kako li će, sjeti se Vike, pa odšmuca k njenoj ko¬ 
mori, pokuca na vrata i zamoli je, ne bi li ona 
mjesto njega zvonila. 

Vika pomisli iza sna, da to ona još vazda ne 
sanja? Ona zar da zvoni? Zar je ona toga do¬ 
stojna? I hoće li pogoditi? 

Mato je ispred vrata ući i puti. Ta vidjela je, 
kako se to radi. Samo potegni konopcem, pa 
gore, dole i to ti je sva majstorija. 

Ali tamo vise četiri konopca. Za koji valja 
potezati? 

Ako umije da broji s lijeva na desno, ono 
drugo u prvom redu kraj vrata. 

Pošto tako pouči Viku, vrati se Mato u toplu 
postelju i odmah opet zaspi. 

Vika se ogrnula ponjavom, jer je bilo zimnje 
doba, uzme fenjer i crkvene ključe pa se sve¬ 
čano uputi preko ceste k crkvi. Na ulici je bio 
još posve mrak, na nebu treperile zvijezde kao 
hiljadu očiju, a goli dudovi duž ceste sablasno 
pružili crne i gole grane u crnu pomrčinu. Najprije 
otključa vrata od porte; onda vrata od tornja i 
utone u crno ždrijelo uskih stepenica. Pod no¬ 
gama stravično škripalo drvo. Sjetila se duho¬ 
va i sablasti, sjetila se pakla i neba, svih sve¬ 
taca i svetica božjih i hladni trnci prošikavali je 
od glave do pete. Uzme da se gruva u prsa sve¬ 
jednako šapćući: »Oprosti, Bože, meni nevrijed- 
nici«, očišćavala se od grijeha, da uzmogne do¬ 
stojno da svršava bogougodno djelo. 

Na tornju nađe sretno ono uže, koje će valjati 
da potegne. No prije nego što će da ga prihvati, 
prekrsti se pobožno, poklecne dva puta spram 
oltara i onda pograbi uže i plaho potegne dižući 
oči gore, gdje se od mraka ništa nije vidjelo. 

I zvono se tamo gore odmah i odazvalo. Pro¬ 
budilo se pa onako još trapovijesno zvecne ne¬ 
sigurno i ispretrgano kao da udara nečije prestra¬ 
šeno srce. Na prvi zvuk Vika se zaprepasti. Ali 
se brzo okuraži i potegne jače. 


I glasi se nekako vrcali i koprcali i kao da 
su se rušili jedan preko drugoga. Ali malo po¬ 
malo stanu se nizati sve jednakije i najposlije za¬ 
pjevaše skladno, umiljato i slatko, sve te od mi¬ 
line jeza podbijala. 

Sutradan zapita župnik Matu, kako je to ne¬ 
obično zvonio jutros. Uplaši se Mata, da nije Vi¬ 
ka u čemu pogriješila, pa propenta, da je nogom 
omakao i zato valjda nije mogao pravo da zvoni 
kao obično. 

— Neka, neka, odgovorio je župnik, dobro je 
bilo samo pomalo neobično i podulje nipošto ru¬ 
žno. Lijepo je, kad se zorom čuju zvona, pa baš 
malo i dulje bilo. 



Mati odlanulo. Te sada je zvonara počesto 
što zaboljelo, to krsta, to glava, to bubrezi, pa 
onda hajde Viki, podaj ključe i fenjer i preporuči 
joj svoja zvona. Ama samo neka pripazi, da sve 
bude u redu i kako treba. 

A to je Vika jedva dočekala. Što je češće za¬ 
mjenjivala Matu, zvonarska joj služba sve više 
omiljela, makar da je u mračni toranj polazila sva¬ 
ko jutro s istom strepnjom u srcu, vazda spremna, 
da }o] se ne nešto strašno dogodi. 

I doista, to se nešto jednoga jutra zbilja i do¬ 
godilo. Matu ono jutro žigalo u desnom ramenu, 
pošto na čitavom tijelu već nije bilo mjesta, gdje 
ga prije ne bi žigalo. Vika primila i to s dobrom 
vjerom kao i sve donle, uze ključe i fenjer pa ode 
u zimsku noć. Bilo je snijega pa je mrak bio do¬ 
nekle proziran. Jedva se Vika otputila, još brže 
se vratila i blijeda kao krpa stala nasred sobe, 

gdje su spavali zvonar i zvonarica. Cvokoćući zu¬ 
bima izdrobi, da nešto ima u crkvi. Nešto za vra¬ 
tima cvili i ječi i ona ni pod živu glavu ne smije 
da otključa. Pa ni sam ključ nije htio da odbravi. 
Da nije kakova čarolija, vragolija, da Bog prosti! 

— Ti si prava luda, kakva čarolija, vragolija 
u crkvi? Nijesi dobro turila ključ u bravu, karao 
Mata lijiutifco, što ga je probudila iz lijepoga jutar¬ 
njega sna. 

Ali kako Vika inače pokorna i poslušna, od¬ 
lučno izjavi, da ni za što na svijetu ne će sama u 
crkvu, zvonaru nije preostalo drugo, nego, kunući 
u sebi i ječeći zbog bolova u ramenu, ogrne se i 
ode s Vikom ostavivši za sobom zvonaricu u sto 
strahova. 

Kad oni pred crkvena vrata, a tu zazbilja ne¬ 
što sitno cviljelo. 

— Biće neko ostavio pseto, ražljuti se zvo¬ 
nar i spremi se, kako će nepozvana gosta odmah 
izjuriti nogom. 



tralja izlazio sitni pisak i zadušeno kvečanje. Vika 
se oprezno naže, opipa i vikne: 

— A joj, dijete, sitno djetence! 

— Šta ćemo sad?? počeše se zvonar za uhom. 

— Pa odnijećemo ga kući, dočeka Vika i bez 
ikakva straha, hrabro i odlučno pokupi tralje pa 
sa svojim teretom na polje u osvitak vedra zim¬ 
skoga jutra. Za njom ostao Mata da zvoni Po- 
zdravljenje. 

I pod veselim ječanjem jutarnjih zvona nosila 
je Vika u svoju tijesnu izbu drugi komad svoje ži¬ 
votne sreće. 

Dijete je bilo ničije, niko za nj nije pitao, pa 
se gradskoj općini našlo na veliku nepriliku. Ali 
je brzo izbavi iz nezgode Vika, Ludavika. Uzeće 
ga pod svoje. Ljudi zagrajaše. Jedni se čudili i 
sprdali se s Vikom, drugi je hvalili. Šta će ludoj 
Viki dijete? Ali je gradskim očima odlanulo. Šta 
više, obećali, da će Viki mjesečno isplaćivati tri 
forinta za dječje uzdržavanje. Obećali, ali ne odr¬ 
žali. No Vika nije marila niti je tražila išta ni od 
koga. Imaće ona i osim tuđe potpore da othrani 
dijete. Samo neka joj ga ostave. 


Prviput joj se u čemernom i samotnom životu 
našlo živo biće, koje će biti njezino, njezino i ni¬ 
čije. Ona se smije za nj brinuti, smije ga tetošiti i 
milovati, koliko je njoj drago, ono će nju majkom 
zvati, ona njega sinkom i niko joj ga ne smije oteti, 
osim, osim ... da mu se javi prava mati. I mnogo 
ju je vremena morila misao o toj pravoj materi, 
što je bila tako nesmiljena ili bijedna i nevoljna, 
pa je odvrgla nejako svoje čedo. I dugo je na po¬ 
gledu svake tuđe žene, što bi se pokazala u zvo- 
narevu dvorištu, zastrepila od straha, da nije mo¬ 
žda nepoznata mati maloga Mije. 

V. 

Godine su prolazile u jednolikome miru, pa je 
i Vikina straha pomalo nestajalo. Ona se sve bolje 
uživjela u svoje materinstvo, na tako neobičan na¬ 
čin stečeno, da se s vremeno u njoj sve jače ukre- 
pljavao osjećaj, e je mali Mijo zazbilja njeno ro¬ 
đeno čedo. Ona ga je pored sve bijedi i siromaštine 
odgajala, što je bolje mogla, učila ga bogobojažljivu 
životu i bdjela nad njim, kako ne bi ni rođena mati 
bolje znala i umjela. 

Zvonaru Mati i njegovoj zvonarici u početku 
nije bilo pravo, što im se u kući našlo tuđe nahoče. 
Nijesu imali svoje djece, pa zar da trpe tuđe? Do- 
nijeće nemira u kuću, smetaće. 

Ali tu se Vika prvi put osovila na svoje noge 
i odložila svoju prirođenu plahost i pokornost. 
Ako ne smije s djetetom, ne će ni bez djeteta, go¬ 
vorila bi odlučno. Naći će se zar za nju kakav ku- 
tić, da skloni sebe i svoje dijete. 

Zvonar i zvonarica brže bolje na to izračunali, 
na kolikom bi bili gubitku s odlaskom Vikinim. 
Za poslove, što ih je vršila Vika, morali bi barem 
da uzmu dvoje čeljadi i još ih dobro platiti. 

Kad su to smislili, popuste i pristanu, da di¬ 
jete ostane u kući. Samo su još pridomišljali, kako 
će Viku još bolje zaposliti i to u stolariji prenosiće 
daske i zvonarici praće još osim toga dva dana u 
mjesecu rublje i nositi ga na Dravu. Tako će im 
se dobro isplatiti dobročinstvo, što ga ukazaše 
nahočetu i njegovoj pomajci. 

Vika je i to sve drage volje na se primila. I ko¬ 
liko ni do sada nije štedjela snagom, odsada po¬ 
gotovo nikakov posao nije joj bio pretežak. Imala 
je za koga da radi, da se trudi i da teče. I radila 
je vesela srca. Svaki joj je dan bio praznik, čim bi 
se sjetila sitnoga čedanca, a nije nikada ni pre¬ 
stajala misliti o njemu, jer ga je imala dan i noć 
pred očima. Ni jedan čas nije ga prepuštala dru¬ 
gima. Nosila ga na nadnicu, pa bilo kako mu drago 
daleko. I gdje joj ne bi dopuštali, da ga ponese so¬ 
bom, nije se tamo ni primila posla. 

— Luda Vika, govorili bi ljudi. Što se toliko 
pravi oko toga djeteta? I još da joj je rođeno. 

Ih, da ste je vidjeli sada, kako se Vika razgo- 
ropadila! To je i jedini put, da ju je iko vidio lju- 
titu i čuo iz njenih ustiju grdnje. 

Zato je pustili na miru, kao i ona što je pu¬ 
štala svijet na miru. 

Izbica se njena čisto preobrazila, otkad je u 
njoj prvi put zazvonio dječji glasak. Postala je 
svjetlija i prijatnija. U njoj se pomalo našlo štošta 
i potrebna i nepotrebna. Razumije se najprije ko- 

lijevka, pa svakakve sitnice, što će dijete da za¬ 
bavlja, sitni praporci, zvečka. Stijene je poizlije- 
pila šarenim slikama, što ih je zavidno poisprosila 
po kućama, gdje je radila n nadnici. Njih je mali 
Mijo gledao, čim je progledao, za njima pružao ru¬ 
čice i tepao im. Našli se u komorici i lončići, žli¬ 
čice i tanjurići. Iz njih je čedo pilo svoje mlijeko 
i jelo svoju kašicu. Kad se nije više ni jelo ni pilo, 
zvonilo se i sviralo kašikom po lončićima i tanju¬ 
rićima, a to je bilo veliko veselje. Smijeh se i gu- 
kanje djetetovo kao srebrno zvonce orilo po maloj 
izbici, izletjelo na dvorište, raširilo se po kući i 
htio nehtio svima se u srce šuljalo, a dakako naj¬ 
više u srce Lude Vike, koja doista samo što ne po" 
ludi od sreće, kad bi joj se mališan najposlije kri- 
ješteći od puste radosti dječinje bacio u naručje, 
žlicom je milovao po obrazima i tepao : 

— Mama, mama, Mijo voli mamu. 



U to doba svijet se pomalo odučavao, da je 
zovu neprijatnim nadimkom, jer se i ona svojom 
spoljašnošću počela da izjednačuje s drugim žena¬ 
ma. Pazila malo više na odijelo, svezala glavu ša¬ 
mijom, pa je žene primale kao sebi ravnu, što je 
stekla sina i za aj se tako lijepo brinula. 

Mali Mijo rastao na krilu i okrilju svoje po¬ 
majke, i kao cvijetak bez brige se rascvjetao na 
suncu ljubavi i napredovao duhom i tijelom, kako 
Bog zapovijeda. Bio je dobro dijete, poslušno i ve¬ 
selo. I k tome još i lijepo, radost ga pogledati. Kao 
u gospodskoga djeteta bila mu plava kosa tanka 
kao svila i kovrčava, koža bijela kao mlijeko, oči 
modre i velike, sve na njemu fino i skladno. I tako 
ga je samo čisto držala, svako jutro dospjela je da 
ga okupa i košuljicu mu promijeni. U tome nije 
popustila ni kad je već malo poodrastao i orazumio 
se. Zvonarica i druge žene prikoravale je zbog 
toga, što ga tako mazi i obikava gospodskim obi¬ 
čajima. Nije Mijo nimalo bolji od ostale djece uz 
ulicu, da još i gori, jer mu se ne zna, ni čiji je, ni 
otkuda je. Vidjeće ona već, kakvu će ona sebi od' 
gojiti pokoru. Biće gizdelin, pa će, kad odraste, za 


hvalu svoju pomajku prezreti i odvrći se od nje. 
Zar ima hvale od ovakove nahočadi ? Ne kaže li 
poslovica : »Hrani sirotu na svoju sramotu«? 

Jednom Mijo slušao ovakov razgovor. Iako 
nije baš sve razumio, smisao je ipak shvatio. Te 
uzevši majku čvrsto za ruku pritisne se uz nju i 
rekne : 

— Majko, ja ne ću biti gizdelin, ja tebi ne ću 
biti na sramotu. 

I na to se rasplakalo dijete, da ga potresena 
mati nije mogla umiriti. Od toga doba ljubila ga je 
još više, ako je to uopće moglo biti. Njoj nikakva 
žrtva nije preteška, ako je bila za dobro djeteta. 
Ona samo za nj živi, samo za nj se brine i jedan 
ljubak osmijeh, jedna mila riječ njegova obilata joj 
je nagrada za sve muke i brige. 

Od svih radosti, što su jedna po jedna ulazile 
u mali život Mijin, prva i najmilija ostala su mu 
zvona. Istom što je počeo da zamjećuje stvari i 
pojave oko sebe, najviše ga dirala zvona. Čim se 
ona glasala, prestao bi u igri, digao lice spram zvu¬ 
kova i slušao napeto i pažljivo. Kad ga je čak je¬ 
dnoga podneva majka ponijela u crkvu, odonda je 
svoje malo srce čisto privezao za zvona. Išao sa 
zvonarom, kadgod je bilo zgode, kušao uz majku 
i sam da zvoni i kako su godine dolazile i prola¬ 
zile, dijete ojačalo, ono najposlije stalo zamjenji¬ 
vati i zvonara i majku u službi svojih dragih zvona. 
Od njih volio je samo majku više. Njih troje: majka 
zvona i on činilo mu se nešto nerazdruživo. Sve 
je to njegovo, što on voli: njegova majka, njegovo 
zvono, njegova crkva. 

VI. 

Tako su prolazile godine u poslu, ali i u božje¬ 
mu miru. Ona nije ni u koga dirala, pa ni nju nije 
niko dirao. 

Ali došli su dani nemira i nespokoja. Kad je 
djetetu zvonarevo dvorište postalo tijesno, valjalo 
ga je razmicati na ulicu. Na ulici našla se i druga 
djeca i Mijo poželi, da se pozna s tim malim lju¬ 
dima, što su kao on. Od tih je drugova saznavao 
i čujavao štošta, o čemu donle nije ništa čuo, i do¬ 
bra i zla, ali više zla nego dobra. I onda bi dolazio 
kući i pitao majku, šta je to. A majka bogobojaž- 
ljiva učila dijete, da razlikuje ono zlo od dobra. 

Ali jednom nje mu znala da odgovori na pi¬ 
tanje. Htjelo dijete da zna, zašto ono nema oca, 
kad imaju druga djeca? I on bi htio da ima svoga 
tatu. Kad kojega derana izmlate, ovaj odmah viče, 
da će kazati ocu i otac će mu već pokazati. A kad 
njega, Miju, izbiju, nema tu oca, da izmlati dušma- 
nina, već ga mati samo šuteći uvuče u kuću i miri, 
kao da je on kriv, što su ga tukli. 

Sad se Vika jako uplašila. Vidjela je ona, ka¬ 
ko se primiče vrijeme, kad svoga sinka ne će imati 
sama za se, na očima» nego će ga morati da pre¬ 
pusti samome sebi, i šta više, tuđim ljudima. A 
ljudi nemili su, nemilosrdni, okrutni, od njih mu 
prijeti svako zlo. Ko će da ga brani od toga zla ? 
I ako jednom ostane i bez nje pa će morati da se 
potuca od nemila do nedraga kao i ona nekad u 
svojoj mladosti ! 

JAGODA TRUHELKA. 

(Nastavit će se) 

NA GROBU 

Majčice! 

Što, humak šuti? 

Majčice! 

Zar neznaš više svoga Nikice? 

S dalekog sam puta pošao 
I k tebi, majko draga, došao, 

Ne bih li milo lice tvoje 
Još jednom vidio 
I usne slađane — — 

Poljubio? 

0 javo grozna, okrutna! 

Prerano sam te, 

O majčice- 

Izgubio! 

Ah što učini kob, 

Da uz tvoj dragi grob 
Pusti se vije, zabačeni drum, 


MAJKE 

S kojeg slušaš uzdah putnika 
I škripu teških točkova! 

Ah gdje je, gdje je mila majčice, 
Čempresa sveti šum?- 

Majčice! 

Čuj me! 

Od bola, bih se 
U kaplju tuge stinuo, 

Na, tvoje svete kosti- 

Ja bih kanuo, 

I umro tu na grobu tvom. 

AF ne! 

ma jčice, o mila majčice, 

Ti često si govorila — 

U svako doba ,u. svaki čas, 

Da dadem život za svoj dom. 

Branko Bunić. 


(Za mojom 

I Ti si pošla, tetiće dobra, 
Patnice strpljiva, draga, 

Da tražiš nešto tajnijeg, boljeg 
Od prolaznog zemnog blaga. 

Sklopiv umorne oči izišla 
Tiho iz doline suza, 

Koja je za Te tužnija bila 
Od mrkih, tamničkih uza. 


sv. Benedikta.) 

Dugo je crna mantija krila. 
Tragiku jednog života, 

Kakav si šutke snosila, jadna 
Ko rijetko koja sirota. 

I nitko nikad saznati neće, 

Sve tvoje brige i jade, 

Nit ona majka, koja Ti zadnja 
u krilu zaklona dade. 


U SPOMEN 

tetkom, duvnom 


Nu postoji li ono Božanstvo, 

Kome si htjela sve dati, 

Duh će tvoj na onome svijetu, 

Ko najljepša zv’jezda sjati! 

Nikica Šop, 


REMETE 


Suton se spušta po malenom selu 
I laka magla u docu se sliježe, 

Dok s gore pirka povjetarce svježe 
Sumoreć tužno Danu u opijelu. 
Zapad se ruji... Na crkvicu bijelu 
Posljednji tračak mrtvog sunca leže 
I s tornjem bijelim u cjelov se sveže, 
Pa onda nesta u maglice velu. 


U crkvu uđem .. . Slike se po zidu 
Kandila malog u tracima sjaju, 

Pa srcu mome sveti dojam daju. 
Kamene biste u mraku se bijele . . . 

U crkvi muk je . . . ko zujanje pčele 
Tek crkvom šapti sijedih baka idu... 

Remete, 29. IX. 1919. Davorin M, Robotić. 


ZMIJA I 

Na prolazu ljube se dan i noć, 

Sjena za sjenom se ganja. 

Suncokret se žuti na rastanku 
Suncu se divnome klanja. 

Umoran putnik je klonuo 


turpija 

Na dugoj patničkoj stazi. 

I večernja sveta tišina 
Ko molitva na zemlju slazi. 

i 

Franjo Domo vic- 

BAJKA 


. . . Nagni k meni glavicu i poslušaj... 

Kada su još bogovi općili s ljudima, spjevao 
je neki atenski pjesnik himnu u slavu Zeusa. To 
je tako razveselilo gospodara gromova, da je za¬ 
povjedio, da se pjesnika nagradi prema mjeri nje¬ 
gove radosti. Zatim je sišao s Olimpa na zemlju 
gorostan i presjajan, nalik suncu, kad se uzdigne 
iznad šume na mjesto, gdje je pjesnik na klisuri 
kraj vode sjedio, dlanom čelo podbočio i gledao 
u lazurnu beskonačnost mora i slušao jednolični 
šum pospanih valova. Ugledavši gospodara neba 
i zemlje pred sobom prepadne se pjesnik, ali mu 
se Zeus blago oglasi: 

— Proslavio si me pjesmom, dostojnom moje 
slave i svete moći — evo ti nagrade! Dat ću tvo¬ 
joj riječi moć i čar, da će se na njezin zvuk more 
umiriti i tebe slušati, a oblaci na nebu će se u 
svom lijetu zaustaviti; dat ću tvojoj riječi moć i 
čar, da će najbolji ljudi za tvoju pjesmu donositi 
zlato i grilmiz i bit ćeš im kao ždral, koji predvodi 
jato, najljepše žene žrtvovat će ti svoje ružičaste 
duše i cvijeće šareno, mirisavo. 

Učinit ću te moćnim, bogatim i sretnim. 

Ali pjesnik klimajući glavom odvrati: 

— Oče bogova i ljudi, tvoja nagrada i tvoje 
blago za zasluge dostojna su tvoje besmrtne i sve¬ 


moguće ruke — a meni ih ipak ne treba. Ja sam 
već bogat, silan i sretan. 

Začudi se Olimpljanin. 

— Kako to? — zapita — Na plećima tvojim, 
o pjesniče, vidim zaprašeni plašt i na nogama 
tvojim vidim prah od teških i napornih putovanja, 
a u ruci tvojoj putničku palicu. Tuga je izorala 
brazde na tvom čelu, u ustima tvojim stanuje 
ogorčenost i bol, a nisi li nekada pozdravljao sa 
smiješkom zlatna kola Heliosova? Bez kuće si 
kao ptica kojoj je izgorjelo gnijezdo, samotan si 
kao gorski glog na pećini — pa kako si ti to mo¬ 
ćan, bogat i sretan? Što dakle imaš? 

Ovaj opet odvrati: 

— Žensko srce, koje me sluša. 

Nasmiješi se otac bogova i ljudi, postavi svoju 
svijetlu ruku na rame pjesnika i reče: 

— A ako učinim, da te ne sluša? 

— Tada mi daj smrt — reče pjesnik. 

Ali Pan, koji je nedaleko u grmu ležao pre¬ 
križivši kozje noge i grančicom miloduhe mirte 
od sebe tjerao muhe, progovori jakim basom: 

— Tada daj mu drugu, oče Zeuse! 

KAZIMIR TATMAJER. Preveo: I. Barbar. 


PROSJAK MATO 


Bila je moja majka — da joj Bog dušu primi 
u raj — vrlo dobra, te je njezinu dobrotu trebalo 
na daleko tražiti, osobito ako je trebala istu iska¬ 
zati kakvom siromahu. 

Bilo je to u ljetno doba u predvečer, kad net¬ 
ko zakuca na naša vrata. Ja skočim, da vidim, tko 
je. Predamnom je stajao stari, otrcani prosjak. Ko¬ 
sa mu posijedila, lice naborano, a nekad plave oči 
izblijediie i govorile su bolje no usta mu o stanju 
njegovu. 

Znala sam što već želi i odem majci u sobu, 
pa joj kažem, da jedan stari prosjak pred vratima 
čeka milostinju. Ona odmah ustane, da potraži što¬ 
god za njega i pođosmo obje pred vrata. 

»PomozJ Bog, starče!« — reče moja mama. 

.Bog ti pomogo i Tebi i Tvojoj dječici!« — 
otpovrne on. 

»A odakle si?« — upita majka. 

»Ni odakle, borme, moja gospo, ni odakle,« — 
uzdahne on. »Evo nemam večeras ni noćišta. Smi- 
luj se, pa mi daj gdje bilo, da noćim«. 

»Pa gdje si prije noćivao?« — upita ona gle¬ 
dajući u njega samilosno. 

»Imao sam nešto kućerka ... da ... da ... ej, 
lijepo je to, kad čovjek ima svoj krov nad glavom. 
Ama zimus' noliki snijeg navali se na ono starih 
daščica, koje još više istrunuše, nego što su bile; 
a noćas se naklatio nekakav vjetar, pa .. . borami 
sruši sve. A dobro je, da me nije poklopilo«. 

»Eh, pa . . eto . . daću ti ja, da imaš gdje no¬ 
ćiti. Eno dolje u onoj drvarnici ima jedna slam- 


njača, a daću ti i pokrivalo, pa zadovolji se kako 
je Bog dao. Hajde mu pokaži!« — reče meni mama. 

Gleda starac kao u čudo, i od dragosti ne zna 
da progovori, što mu Bog tako providi, dok ne 
stade sipati hvale, već kako je bolje znao i umio. 

Moja mu je majka svaki dan davala ručak, 
katkad i večeru. Po danu je prosio i pred večer 
bi opet došao u svoju »kućicu«. Svi smo ga mi 
voljeli, dakako najviše zbog priča, što ih je pričao 
nama djeci. Mi bismo onda zinuli, kao da će nam 
sve one ljepote i bogatstva iz dotične priče uletiti 
u usta; djeca, kao djeca, svagdje jednaka. 

Jednog jutra oprosti se s nama čiča Mate re¬ 
kavši, da ide u jedno selo i da će tamo ostati kod 
nekog svog daljnjeg rođaka. Nitko nije znao, zašto 
je otišao. 

Poslije godine dana razboli se moja mlađa se¬ 
stra, jer se idući na školsku šetnju ugrijana bila 
napila vode. Tako i umre za dvije nedelje. Ah, ko¬ 
liko smo žalili i plakali mi djeca, (o mami ne treba 
ni govoriti, svatko zna, što je majka) najviše za to, 
što se nije nikad s nama svađala, već uvijek mirna 
i tiha kao anđeo. 

Kad je umrla dakle, iznese mama sve one 
dušeke i jastuke, na kojima je pokojnica ležala, u 
drvarnicu, da se tamo prozrače, jer je držala, da 
onamo ne će nitko doći, pa se posteljina može 
zračiti i danju i noću. 

Jednu veče već pokasno sjeti se moja mama, 
da unese stvari u kuću držeći, da su već prozra- 
čene. 

Mi djeca ostadosmo u kući, a ona ode u dvo¬ 
rište, koje je bilo prilično mračno. Poslije neko¬ 
liko časaka začujemo, kako je majka jauknula. 
Izletim brže, da vidim, što joj je; kad tamo, a ona 
blijeda, naslonila se uza zid. Vidim, da je prepla¬ 
šena. Prođoše i kroza me trnci videći nju takvu 
i stadoh odmah plakati i pitati je, što joj se dogo¬ 
dilo. No ona mi samo mahnu rukom, kao da želi, 
da to pitanje za poslije ostavim i vrlo tiho reče, 
da donesem žigice. 

Kad joj donesem žigice, poče se ona krstiti 
i nešto moliti i polako, polako stade vrata od dr¬ 
varnice otvarati, kao da bi htjela onome, što je 
unutra, zapriječiti bijeg. Ali imali smo što i vidjeti 
u drvarnici: prosjak Mate izvalio se u one dušeke 
i jastuke, pa kao paša zapalio cigaru i puši . . . 

Gleda moja majka, čudi se, što pred sobom 
vidi, ne vjeruje svojim očima. 

»A, a, Bog budi s nama! Sam te je rogati bijes 
ovamo doveo, da me plašiš« — stade se ona ljutiti. 
— »Kako si se ti, nezahvalniče, kako si se ti 
usudio u takvo čisto leći, taki zamazan? Ha! Odmah 
izlazi. . . odmah! jesi li razumio, ne ću više da te 
vidim ovdje . . . Napolje!« — Ljutila se ona sve¬ 
udilj, dok se stari Mate ne izvuče polako videći i 
sam, da je kriv i da je sve zamazao svojim dronj¬ 
cima. Nije bio ni opanaka skinuo, a bili su puni 
blata. 

»Još Te samo večeras pustim u tvoju drvar¬ 
nicu, i onda mi se seli za uvijek!« — poče opet 


mama da govori, jer joj ga je bilo žao istjerati u 
noći na put. 

Kad smo došli u kuću, stade mi majka pričati, 
kako je pošla po dušeke i kad je otvorila vrata, 
veli ona: »Kad tamo iz onog ugla učini mi se od 
one njegove cigare svijetlo, užareno oko. Ja se 
ukočih onako na vratima, počnem drhtati i slabiti 
na nogama, a valjda sam se i krstila, ali oko sve¬ 
udilj u mene pilji.Da je stari čiča progovorio, 

ne bih se ja prepala, znala bih, da je čovjek, ali on 
obješenjak šuti, kao da i nije živ, I dok sam se ja 
zagledala u onaj mrak, stade rasti nekakvo ve¬ 
liko, nakazno lice i iz tog lica stadoše zuriti u mene 
mačje, zelene oči, a iz čela još i ono strašno oko 

.Ja nato vrisnem, lupih vratima i ukočih se 

od straha.Obješenjak, ne bilo ga!« 

I svi smo se onda od srca nasmijali, gdje se i 
naša mama jednom prepala, jer je uvijek govorila, 
da se ne može ničega preplašiti. 

Sutradan, kad smo ustali nije više bilo 

prosjaka Mate. I mojoj majci bude vrlo 

žao, što ga je u onoj ljutnji otjerala. No uskoro ga 
vidje negdje na putu i reče mu, da opet smije doći, 
kadgod hoće, ali on nije više nikad došao noćiti, 
tek bi došao katkad da što uprosi. I mama mu je 
uvijek dala obilato, da mu nadoknadi ono, što mu 
je na žao bila učinila. 

A mi se još i danas rado sjećamo priče o uža¬ 
renom oku i prosjaku Mati. 


JAJE HARAMBAŠA 

Hrvatska narodna šaljiva priča. 


Bijaše u jednom selu pet šest kokoši, koje 
snesoše desetak jaja. Po nesreći rekne jedna že¬ 
na: — Daj da ja dadnem malo kokošima soli, ne 
bi li bolje jaja nosile. Uzme šaku soli te posu ko¬ 
košima. Čim se kokoši nazobaše soli, odmah 
pokrepaše, a ostade ono desetak jaja. 

Navale u ono selo patri i zavtije i sta¬ 
nu se dogovarati: — Šta ćemo k večeri? — Jaja! 
— Malo pomalo porazbijaše sva jaja, a ostane samo 
jedno. I ono jedno da sačuva goli život reče: Daj 
da bježim! — Te jadno moje jaje pobjegne iz sela 
u šumu. 

Kada dođe u šumu, nađe pijevca u šumi. Čim 
pijevac ugleda jaje, odmah ga upita: — Kud si po¬ 
šlo, moje jaje? — Odgovori jaje: — Ne pitaj me, 
moj pijevče. Muka mi dodijala, jera u momu selu 
tkogod dođe na konak, odmah se počnu dogova¬ 
rati: — Što ćemo k večeri? — Jaje! I tako bijaše 
nas desetak, te sve porazbijaju, a osta’ ja sam na 
mejdanu. Kada vidjeh, da mi nema spasa, pobje¬ 
gnem u šumu. — Onda odgovori pijevac: — Tako 
je taman i meni bilo, jera tkogod dođe u naše selo, 
odma se počnu dogovarati: — Što ćemo k večeri. 
Bijaše nas desetak petnaest i sve mi 1 drugove po- 
biše, a osta ja sam na mejdanu. Kad vidjeh, da mi 
spasa nema, pobjegoh u šumu. 

Tudeka se jaje i pijevac sjarane i pođu zaje¬ 
dno gorom. Kada dođoše k jednom kamenu, tude¬ 
ka nađoše mačku. I uoita maca jaje:,— Kud si po¬ 
šlo, moje jaje, i ti, prijatelju pijevče? — Odgovori 


jaje: — Ne pitaj me, maco, ni mene ni prijatelja 
pijevca, jera mi je muka dodijala. — Onda je' opet 
upita maca: — A kakva li vam je muka dodijala? 
Odgovori jaje: — A’, moja maco, muka bome ve¬ 
lika, jera u našim selima napaki ljudi te nas sve 
pobiše. Ostasmo samo nas dvoje te kad vidjesmo, 
da nam spasa nema, pobjegosmo u šumu, ne bi li 
kakogod još koji dan živjeli. — Onda odgovori 
maca: — A’, moje jaje i ti pijevče, ta je i mene 
muka potjerala, jera u mom selu vrlo su napaki 
ljudi. Dok im što meso pojede, odmah odsude, da 
je mačka pojela, te uhvativši mačku odma’ ju po¬ 
čnu biti' i tako jadnu mačku isprebijaju. Dok im 
što žito pojede, odma' reknu: — Pojeli rniši žito, 
a ne će mačka da ji’ hvata. — I tako opet jadnu 
mačku počnu biti. Dok jim se dijete očeprlja ili 
malo ubije, odma’ reknu: — Očeprljala ga mačka 
otimljuć mu iz ruke meso. Te opet jadnu mačku 
počnu biti i tako se meni dodija te pobjego* u šu¬ 
mu. Zato vas molim, da se sjaranimo. 

I tuđe se sjarane jaje, pijevac i maca te pođu 
gorom zajedno. Kada dođoše na jednu ledinu, ali 
na toj ledini magarac pase. Čim ugleda jaje, pijevca 
i macu, odma* ii* pozdravi svojom lijepom pjesmom 
i upita ji': — Kud ste pošli, složna družinice? — 
Odgovori jaje: — Muka nam je dodijala, moj ma- 
garčiću, jera u našem selu napaki ljudi pa nas 
muče i biju te više ne mogosmo trpjeti i tako po¬ 
bjegosmo u goru. — Onda odgovori magarac: — 
I meni je velika muka dodijala, jera u momu selu 

ako će kogod lonaca otjerati u svijet, natovare na 
magarca; ako će drva dotjerati, na magarcu; ako 
će zemlje dotjerati za lonce, na magarcu. Već mi 
to dodija, podigo svoje uši i pobjego’ u šumu. Daj 
ti, moje jaje, piijevče, maco, pušćite me u društvo, 
da i ja s vama idem u goru. — Odgovori mu jaje: 

— Ajde slobodno sa mnom. — Tudeka se moj ma* 
garčić uputi s njima te pođoše gorom. 

Kad su bili k jednoj vodit, ali na toj vodi ovan 
vodu pije. Upita ji' ovan: — Kud ste pošli, složna 
družinice? — Odgovori jaje: — Muka nas natirala, 
moj vjerni druže. — Upita ovan: — Kakva vas 
muka natjerala? — Odgovori jaje: velika muka, 
moj druže, a što je tebe tuđe dotjeralo? Odgovori 
ovan: — A’, ne pitaj me, moj mali bjelane! U 
momu društvu bijaše napak zapovjednik, te sve 
moje drugove prodade, ja sam ostado, te navali 
na me veliko zvono i poče me goniti pred oviam’. 
Čim bi ovca u šćetu uljezla, odma’ bi počeo mene 
biti. To se meni dodija, te ne mogo’ trpjet i tako 
pobjegnem u goru, pa vas molim, složno društvo, 
’oću, li i ja s vama? — Odgovori jaje: — Ajde 
slobodno! — 

I tudeka se upute, jaje, pijevac, maca, maga¬ 
rac, ovan te podu gorom .Kada dođoše k jednoj 
ledini, ali na ledini vuk leži. Čim ji’ vuk ugleda, 
odma’ ji’ upita: — Kud ste pošli, složna družinice? 

— odgovori jaje: — Muka nam dodijala, moj vu- 
kane! — Kakva muka, moj mali bjelane? — Mu¬ 
ka bome velika, jera u našem selu naopaki ljudi 
počeše nas biti i mučiti, te se nama već dodija i 
tako pobjegosmo u goru. Onda poče vuk: — A', i 
meni je velika muka dodijala, jera kad sam god’ 
odo, što bi jim god nestalo, odma’ reknu — Vuk 
izjeo! Počeše me progoniti i biti. To se meni dodije 
te pobjego’ u goru i evo sada s vama. 

Pođu otalen gorom. Kada dođoše na jednu le¬ 
dinu, sjedoše, da malo opočinu. Tada poče vuk: 

— Šta će sada biti? Ja sam ogladnio, koga ću ja 
sada pojesti? — Odgovori jaje: — E, da bi mene, 
ja malen, ne more ti biti ni oblizak! — Nato pije¬ 
vac: — Ja perušam, dok bi me očepuso, ne bi ti 
ostalo ništa. — Maca: — Ja sam dugi’ pandža, 
samo što bi te iščeperjala! — Magarac: — Ja sam 
velik, ali zaludu, kad sam mršav; nema u meni 
ništa do sami' kostiju! — Ovan: — Ja sam i velik 
i debeo, evo, mož' se dobro najesti; samo ti zini, 
a ja ću se zatrkati, pa ću živ u usta uletjeti. — 
Tada vuk stane, a razvrati usta. Ovan se zatrči pa 
zapotegne (udari) vuka u čelo. Vuk odma’ padne 
mrtav. Onda rekne jaje: — E, ovan ubi sada vuka! 
Ko će ga nositi? — Odgovori pijevac: — Ja ne 
mogu. — Onda mačka: — Ne mogu bome ni ja. — 
Magarac: — Ja sam se naučio nositi; de ga na me 
natovarite. — 

Tudeka natovare vuka na jadnoga magarca te 
pođoše gorom; kad u gori namjere se na jednu 
kuću te reknu: — Baš ćemo u onu kuću na konak. 
Pođu preko jednog zida. Tudeka se nekako jaje 
iskotura, a pijevac se digne na krila i proleti. 
Mačka dočepa se koca i ispuže. Ovan zatrči se i 
preskoči. Magarai ne mogne nikako, jera mu bi¬ 
jaše teško, te se izmakne i nekako preskoči, a 
vuk s njega padne pod zid, i tako odu u onu kuću. 
Kada dođoše u kuću, ali kuća puna vukova! Tu¬ 
deka stanu večerati te počeše nazdravljivati jedan 


drugomu. Čim počeše jajetu nazdravljivati, a jaje 
će: — Zdrav bi ko i oni za plotom! — Tada se vu¬ 
kovi stanu dogovarati: — Ajdemo vidjeti, šta je za 
plotom? — Kada oni za plot, a vide: ubili vuka! 
Onda se poplaše i pobjegnu u šumu .Kad su bili 
usred gore, onda rekne jedan: — A, vidi, velike li 
smo budale, (g)dje mi pobjegosmo u šumu, a nji' 
ostavismo u kući! Dajte da se vratimo pa da vi¬ 
dimo, šta rade? Onda oni rekoše: — Ne smijemo, 
jera jesi li vidio, kako su onoga ubili, pa će i nas. 

— A on onda odgovori: — Ajde, budale jedne, 
šta vam mogu naudit i — Šta ćemo mi sada radit'? 

— Ajde da se mi sada vratimo, pa vi ostanite za 
plotom, a ja sam poći do nji’ u kuću, jer ji’ se ne 
bojim; bome sam ja jači od nji’. Šta će mi nauditi 
ono malo bijelo? A šta ono kudrasto, pa ono gi- 
gasto i ono mršavo veliko? Dok ja zinem, ono mr¬ 
šavo će uteći, a ono bijelo veliko ja ću pojesti. 

I otalen se vrate natrag kući. Kad su bili do 
plota, onda oni ostanu za plotom, a on ode kući. 
Kad ga ugledaše iz kuće, reknu: — Kud ćemo mi 
sada? Eto idu, bome će nas sve pojest'! — Onda 
rekne jaje: — Idem ja u lug (pepeo), pijevac neka 
ide na gredu, mačka pod policu, magarac za vrata, 
ovan u budžak, pa kad vuk dođe, ja ću pomalo 
kuhati, a on će odma' k vatri doći pa će početi u 
vatru puhati, a ja ću puknuti pa ću ga vatrom 
posuti po zubima. Mačka neka skoči ispod police 
pa neka zdjapi za oči; ovan neka ga grune iz bud- 
žaka, a magarac neka skače za vratima i počne 
pjevati svojim lijepim glasom. Pijevac neka skače 
od grede do grede i neka kokoće. 

U to doba vuk na vrata. Kada dođe u kuću, 
ali u kući nikoga! Nego vidi, (g)dje se malo vatre 
svijetli. Tada pođe k vatri, da malo naloži, da vidi, 
kud su otišli. Kada dođe k vatri, poče puhati u va¬ 
tru, a u to ti jaje pukne pa vuka posu vatrom po 
zubima, a mačka skoči ispod police pa popade 
vuka za oči. Tada ovan skoči iz budžaka pa grune 
vuka, a pijevac sve skače od grede do grede i sve 
kokoće. Magarac za vratima stupči i sve reve. Uto 
se vuk izmakne iz kuće i uteče u ostale vukove. 

Kada dođe među ostale vukove, stanu ga pi¬ 
tati, kako je tamo. On stane odgovarati: — 

Prođite me se, jera vam ne mogu od rugla 
kazati, kako je. Ama znate li, koliko je ono malo 
bijelo pa se sakrio u lug, a ono kudrasto pod po¬ 
licu; ono gigasto na gredu, ono bijelo u budžak, 
a ono veliko mršavo za vrata. Kad ja dođo* u kuću, 
ali u kući nidje nikoga nema, nego samo se malo 
vatre svjetluca. Ja pođo' k vatri, da malo naložim 
vatre, da vidim, šta su radili. Poče' puhati vatru, 
a ono malo bijelo puče iz luga pa mene vatrom 
po zubima, ono kudrasto ispod police pa mene za 
oci, a ono veliko bijelo iz budžaka pa mene poče 
biti; ono mršavo iza vrata sve poče vikati: — Amo 
ga, amo! A ono gigasto poče sve skakati od grede 
do grede i sve viče: — Dajte mi ga amo! Još da me 
bude uhvatio oni mršo, ili da me budu dodali ono¬ 
mu gigastomu gore na grede, ne bi me nigda kuća 
vidjela. 

Kada čuše ostali vukovi, šta mu se je dogo¬ 
dilo, odma' pobjegoše glavom brez obzira, a kuća 
ostade jajetu i njegovoj družini, te se moje jaje i 
dan danas po vuči joj kući širi. 

* Iz rukopisa zbirke bosanskih klerika. 

LAV NIKOLAJEVIĆ TOLSTOJ 

(Pabirci.) 


Jedva će biti u svjetskoj literaturi pisaca i 
pjesnika, koji bi tako bili poznati upravo popu¬ 
larni, kao što je Lav Nikolajević Tolstoj, jedan od 
najgeniijalniijih ljudi svih naroda i svih vremena i 

— ne ćemo pretjerati, ako kažemo — najveći Rus. 

Tolstoj je velik i kao pjesnik i kao umnik. I 
doista u pjesničkom svijetu zajamčeno mu je mje¬ 
sto među najvećima, no u znanstvenom Tolstoja 
zabacuju priznajući mu doduše dubinu misli kao i 
osebnost u njegovim nazorima i samostalnost u 
sudovima i izvodima, koji često upravo iznenađuju 
Ali njegovo negiranje svake znanosti', a napose po- 
zitivizma kao i pasivnost njegove ideologije te ne¬ 
stašica svakoga sistema prouzročiše tako reći ne¬ 
premostivi ijaz između njega i predstavnika znano¬ 
sti. 

Niti sa socijalistima se Tolstoj ne može složiti, 
i ako s oduševljenjem pozdravlja ideju njihovu, ali 
način, kako socjaliste misle tu ideju ostvariti, ne 
odobrava nikako, jer veli: Sila silom rađa. A to ne 
valja. 

I tako Tolstoj stoji osamljen u pozadini svi¬ 
jeta, u kojem je žvio: da li kao pojam negacije 
svega, što postojii, ili kao pojava, kojoj bi bilo mje¬ 
sto ili tamo negdje u doba Kristovo ili — tko zna 

— možda istom nakon tisuću ili više godina, to je 
teško reći.Toliko je sigurno, da iz njega govori 
kao netki iz davnih vremena zatomljeni glas savje¬ 
sti, koju Tolstoj nesvijesno osjeća poradi nasilja 
i nepravdi, s kojih je patilo čovječanstvo i još uvi¬ 
jek pati. Iz njegovih se usta čuje krik ispaćenoga 
čovječanstva stoljećima i tisućljećima. 

Tolstoj bi bio najsretniji čovjek na svijetu, on 
bi dao sve svoje, pa makar morao prosjačiti, što 
više i život svoj bi dao, kad bi time mogao poslu¬ 
žiti sreći roda ljudskoga. On je jedan od najvećih 
filantropa svih vremena. On nadvisuje sve svoje 
preteče u tom smislu: Pestalozzija, koji je pedagog 
i odgojitelj naroda uopće: Rousiseua, koji doduše 
govori, da se treba vratiti k prirodi, ali uza sve to 
ostaje u tijesnoj vezi s kulturom, koju zabacuje 
učitelja Vittorina da Feltre, ako ga je uopće smjeti 
usporediti s Tolstoj em radi njegove crkvene reli¬ 
gioznosti; Čeha Chelčickoga, koji sa svojim nazo¬ 
rom o »neprotivljenju« još najvećma sjeća na Tol¬ 
stoja — svi oni daleko zaostaju za Tolstojem iz 
raznih uzroka ,bilo što su jednostrani bilo površni, 
a što je najvažnije, da većina njih svoje nauke ne 
potkrepljuje i načinom života svoga kao Tolstoj. 

Da čovjek bude zadovoljan, treba da se vrati 
k prirodi. Taj prirodni razvoj moguć je dakako sa¬ 
mo onda, ako čovjek doista i živi pravim prirodnim 
životom — životom seoskim. To je onaj život, 
kaže Tolstoj, koji nam je sa svojim fizičkim radom 
i odnošajem prema prirodi najbliži i po čovjeka 
najzdraviji — život, u kojem se krije duboki smi¬ 
sao riječi: U znoju lica jest ćeš hljeb svoj. Udesivši 
tako svoj fizički život, koji je neophodno potreban, 
da se uzdrži tijelo zdravo i krepko, treba da čo¬ 
vjek kao razumno biće udesi i svoj odnošaj prema 
svijetu, prema ljudima po onoj: Ne čini drugima 


ono, što ne ćeš, da drugi tebi čine! I to je sve. To 
jest ovo je* princip, na kojem bi se po mnijenju 
Tolstojevu mogao osnovati takav društveni pore¬ 
dak, u kojem ne bi jedni živjeli na račun drugih. 
A u tome i leži najveća nepravda i nedostojnost 
kao i uzrok svemu zlu. 

Tolstojeve naziore o životu mnogi zabaiuju 
najvećma zato, jer mu je glavno ishodište njegova 
razmatranja, pa dosljedno i nauke mu: neprotivlje- 
nje. To jest čovjek ne bi smio uzvraćati zlo zlim, 
već zlo dobrim. Međutim to neprotivljenje tek je 
posljedak onog sveopćeg poznatog moralnog na¬ 
uka: Ne čini drugima ono, što nećeš da drugi tebi 
čine. Znameniti njemački učenjak Bolsche u svom 
djelu »Stunden im Ali« (Časovi u svemiru) veli: 
Čovjeku sile i djela bit će jasno, da se s Tolstoje- 
vom namirom nigda ne može doći do napretka, o 
čemu je on već i onako uvjeren. To stoji, ako ne 
uvažimo glavni cilj Tolstojeve nauke, naime sreću 
čovječanstva. A do ove će se doći, ako ne činimo 
drugima ono, što ne ćemo, da drugi nama čine. A 
budu li svi ljudi tako živjeli, t. j. da ne će nitko 
nikome činiti zla, onda se doista ne će trebati pro¬ 
tiviti zlu, jer ga, ni ne će biti. 

Tolstoj je kao pjesnik poznat po čitavom kul¬ 
turnom svijetu. Lijepa njegova knjiga pisana je u 
realističkom duhu s malo iznimaka, gdje je zašao 
u krajni naturalizam, kao n. pr. u znamenitoj drami 
»Moć tmine«; ako uopće smijemo pravu nacional¬ 
nu rusku literaturu mjeriti istim mjerilom, kojim 
se općenito služi svjetska književnost. Ruska na¬ 
cionalna literatura daše svojim osebnim ruskim du¬ 
hom, imade svoju rusku maniru, svoj ruski sadržaj, 
ona živi životom, kakav samo u Rusiji susrećemo. 
I Tolstojeva lijepa knjiga od velike je česti čisto 
ruska. On nas u svojim pripovijetkama i romanima 
upoznaje s tipovima iz najrazličifijih klasa,, osim 
jednog tipa, koji se ilstom pod konac 19. stoljeća 
počinj ejavljati — tip »potucala«, kako ga je oso¬ 
bito Gorki do savršenosti dotjerao. 

Tolstoj je umjetnik u potpunom smislu riječi, 
što se već iz toga vidi, da se u ruskoj literaturi ne 
može naći pisac, koji bi se mogao usporediti s nji¬ 
me obzirom na jednostavnost i jasnoću njegova 
stila. Najdublje i najsavršenije misli umije on je¬ 
dnostavno i s malo riječi izraziti. Njegov stil je stil 
izrazita popularna pisca. I baš u tomu leži veličina 
njegova umjetničkoga stvaranja. No Tolstoj je je¬ 
dnako popularan i u svojim naučnim djelima ima¬ 
jući vazda pred očima onaj priprosti i neuki na¬ 
rod, kojemu bijaše posvetio pola svoga života. Pa 
ipak kraj sve te jednostavnosti Tolstoj riše svojim 
priprostim kistom najvelebnije slike: hoćeš li pri¬ 
rodne ljepote romantičnoga Kavkaza ili život po¬ 
ludivljih Čečenaca na Tereku i njihovu borbu s 
donskim kozacima ili burne ratne scene, u koji¬ 
ma je on osobit majstor upravo radi mirnoće u 
prikazivanju; ili hoćeš li razmaženo i 1 prezasićeno 
salonsko društvo moskovskoga bogataša ili bijedu 
ispaćenoga ruskoga radnika, sibirskog prognanika 
— u svemu je Tolstoj jednostavan, u svemu velik. 

Da li je Tolstoj više Rus u svojim pjesničkim 
ili u svojim filozofsko—sociološkim djelima, teško 
je reći. No toliko je sigurno, da se u svim njego¬ 
vim djelima zrcali onaj pravi duboki mentalitet ru¬ 
ski, prava ruska »širokaja duša« sa svim svojim 
bolima i patnjama, sa svim pretrpljenim neprav¬ 
dama i mukama ispaćenoga naroda ruskoga, sa 
svom svojom ljubavlju za pravednost i bratstvo. 
Tolstoj nije samo izraziti tip ruskoga čovjeka, već 
nam on u bistvu svojem, da tako kažemo, pred¬ 
stavlja pojam osebnosti i veličine ruskoga naroda 
uopće. 

Pa ipak uza sve to Tolstoj nipošto nije spu¬ 
tan lancima nacionalističkog patriotizma; on ljubi 
sve ljude jednakom i iskrenom ljubavi, kao što to 
može samo pravi Slaven, bez obzira na vjeru i na¬ 
rodnost. On traži stoga od svih ljudi, da budu is¬ 
kreni i savjesni. Istina treba da pobijedi. On to 
vruće želii pod svaki uvjet, pa makar to išlo i na 
račun samih kulturnih tečevina. 

U svom dnevniku od 6. I. 1903. dijeli Tolstoj 
život svoj na četiri doba: Prvo doba, to jest dje¬ 
tinjstvo, koje naziva slavnim, nedužnim, veselim 
i poetičkim, seže do četrnajste godine njegova ži¬ 
vota. Drugo doba, koje obuhvaća punih dvadeset 
godina, naziva Tolstoj strašnim; to je doba raspu- 
štenosti, doba častoljublja i taštine. Ovo doba na¬ 
mjeravaše Tolstoj potanko opisati, bude ii vreme¬ 
na i života, kakogod će ga podilaziti stid pišući 
o njemu. Treće doba koje obuhvaća osamnajst go¬ 
dina, li to otkako se bio oženio pa do pedeset i dru¬ 
ge godine života, to jest do njegova duševnoga 
preporoda, naziva Tolstoj moralnim. U tom raz¬ 
doblju življaše on sređenim porodičnim životom, 
ili kako sam kaže »životom neinteresantnim«, bri¬ 
nući se tek za dobrobit svoju i porodice svoje. I 
napokon četvrto doba iza pedeset i druge godine 
dalje, to jest do smrti njegove, jer veli u istom 
dnevniku, da je čvrsto uvjeren, da svojih nazora 
ne će više mijenjati, već da će s njima i umrijeti. 
To je doba tako zvanoga preporoda. 

Tolstoj nije stigao da napiše svoju autobio¬ 
grafiju, kako ju bijaše 1903. zasnovao, i ako je to 
vruće želio, jer veli, da bi 1 ovakva autobiografija 
bila ljudima od veće koristi nego sve ono »umjet¬ 
ničko naklapanje«, koje ispunjava dvanajst sveza¬ 
ka njegovih djela. Ali takvo djelo nije na žalost 
nigda osvanulo. Tek u dnevniku Tolstojevu mogu 
se naći neki važniji podaci o njegovu životu. 

Začudo, kako se Tolstoj u svojim memoarima 
sjeća nekih sitnica iz svoga najranijega djetinjstva. 
Tako mu je na primjer živo ostalo u pameti ono 
neugodno čuvstvo, kad je morao nepomično ležati 
u pelenama ili ono nadasve ugodno čuvstvo kad bi 
ga kupali u mlakoj vodi. Nekih doživljaja iz vre¬ 
mena, dok još nije znao govoriti, sjeća se vrlo do¬ 
bro. Tako se dobro sjeća još kao čovjek od pedeset 
godina, kako je sa sestricom Marijom ležao u ma¬ 
lenom krevetu, pa kako su njih dvoje svojim tepa¬ 
njem izazivali dadilju, koja ih je mirila Iju teći se 
što još ne spavaju; ili kako je tek po glasu mogao 
da prepozna dadilju, dok je inače nikako nije mo¬ 
gao razlikovati od drugih itd. 


Tolstoj rado priča o svom djetinjstvu i nje¬ 
govim naivnim igrama, kojih on nigda zaboraviti 
ne može: »Blaženo, ah blaženo nepovrativo vrije¬ 
me djetinjstva! Tko da ne ljubi i ne obožava tvojih 
uspomena?! Te uspomene osvježuju i uzdižu dušu 
moju, one mi ostadoše izvorom najvećih radosti . . 

Budući da su malomu Lavu za rana umrli ro¬ 
ditelji, uzgajale su ga njegove tetke, koje su već 
za rana nastojale u njemu probuditi aristokratski 
ponos i častoljublje. Pa ipak sve to nastojanje nije 
moglo štetno djelovati na njegovo dobro i pleme¬ 
nito srce. Tako n. pr. kad ga je jednom sluga upo¬ 
zorio, da ne bije konja, jer da je to stara bolež- 
ljiva životinja, sjaši, poljubi konja i zamoli ga, da 
mu oprosti. 

Lav je za rana počeo posmatrati i rasuđivati, 
tako te je već kao dječak uspoređujući sebe s dru¬ 
gima bio sam sa sobom nezadovoljan, upravo ne¬ 
sretan. Tako nam pripovijeda u svom dnevniku 
ovo: »Vrlo sam dobro znao ,da nijesam bio lijep, 
i nijesam se u tom varao. I zato mi bijaše svaka 
primjedba neugodna, koja se mene ticala . . . Neri¬ 
jetko sam očajavao. Utvarao sam sebi, da čovjek 
ne može biti sretan na ovome svijetu, u kojega su 
tako debele usne, tako širok nos i malene sive oči 
kao u mene. Molio sam se Bogu, da učini čudo i 
da me pretvori u lijepa dječaka .. >« Jednom se 
sjeti, da obrije obrve, no na svoj užas opazi, da 
je to njegovo i onako nelijepo lice još ružnije po¬ 
stalo. I zato je Tolstoj još kao mladić mnogo pa¬ 
zio na svoju vanjštinu; bio je u pravom smislu ri¬ 
ječi kicoš. Tako nam u svojoj »Mladosti« pripovi¬ 
jeda ovo: »Moj comme ii faut — t. j. kako treba 
čovjek da se vlada — iziskivaše izvrsnu francuš- 
tinu, osobito pak dobar izgovor. Tko je imao loš 
francuski izgovor, taj je u meni smjesta pobudio 
osjećaj mržnje. Zašto hoćeš svakako da govoriš 
kao mi, kad ne možeš? Pitao sam ga u mislima s 
otrovnim prezirom. Drugi preduvjet comme ii faut 
— a bijahu dugi, njegovani i čisti nokti; treći vje¬ 
ština u pozdravljanju itd. Iz ovoga se vidi, da je 
sva ta etiketa i finoća bila tek naučena i prisilje¬ 
na; ona Tolstoju nije bila ušla u krv, to jest on je 
tek bio uvjeren ,da tako mora biti, pa se ljutio 
na one, koji se nijesu dovoljno dotjerivali. 

Tolstoj je doduše malo mario za školu, ali jc 
zato vrlo mnogo čitao i inače se rado bavio Stu¬ 
dijima, koji su ga zanimali. Još kao mladić s oso¬ 
bitim je užitkom čitao: Novi zavjet (Evanđelje 
Matejevo), Rousseau-a (Ispovijedi i Emile), Dic- 
kensa (David Copperfield). Rousseaua je uopće či¬ 
tavoga pročitao, i to nekoliko puta, upravo ga je 
obožavao, tako te je u petnajstoi svojoj godini no¬ 
sio mjesto križića oko vrata, kako je to bio onda 
običaj, medaljon sa slikom Rousseauovom. Osim 
pomenutih djela činila su na mladića Tolstoja oso¬ 
bito jak dojam još i ova: Hermann i Dorothea od 
Goethea, Notre Dame de Pariš od V. Hugo-a, 
Phadron i Svmposion od Platona i Homer. 

(Nastavit će se). 

VIKTOR KRALJ. 

ĐAČKA KLASA 


Tko pozna studente iz Wedekindove drame 
»Friihlings Erwachung« ili iz drame ruskoga autora 
Andrejeva »Gaudeamus«, vidio je pred sobom či¬ 
tavu galeriju raznih tipova iz studentske sredine 
u svim varijacijama upravo u idealnoj — do u tan¬ 
čine iscirpljivoj formi. To je t. zv. đačka klasa 
predratnih vremena srednjoevropskog studentskog 
staleža. Govorim ovdje o staležu, koji ne postoji u 
klasifikaciji običnog ljudskog društva, ali je ipak 
za se samostalna cjelina sa svim oznakama jedne 
autohtone, samorodne socijalne klase. 0 njezinoj 
samostalnosti govore svi fakti, što više i oni, koji 
kazuju o utjecaju đaštva i na same nacionalne, so¬ 
cijalne i državne prilike kod srednjoevropskih na¬ 
roda, kod kojih se to novo socijalno tijelo raz¬ 
vilo do potpune samostalnosti i autoritativne sna¬ 
ge, s kojom se u najodsudnijim prilikama vrlo 
mnogo računalo i na koju se polagala glavna 
važnost i cijelo težište sviju novih reformatorske 
— društvenih pokreta i ideja. 

Ta je klasa u tom pogledu imala čitavi uređen 
sistem, koji je elementarnom snagom pokretao 
sve stabilne tačke u društvenom aparatu prema no¬ 
vim oblicima. Sva borbenost jedne nacije, jednoga 
društva bila je usredotočena u toj nepriznatoj klasi, 
koja je kroz sve to vrijeme ostala po strani i koja 
od sviju svojih uspjeha nije ni jednoga pridonijela 
u svoju vlastitu korist. Sve su se druge klase kori¬ 
stile njezinim radom i njezinim plodovima, a sve 
% su u isto vrijeme bile protiv nje, sve su je gušile, 
suzbijale i odbijale od udjela u samoj dobiti, koju 
bi njezinom snagom i njezinim žrtvama izvojštila. 
I tako je ta klasa do dana današnjega ostala izvan 
života samo za se nepriznata, policijom proganjana 
i do bezdušnosti izrabljivima. 

S toga stanovišta vrijedno se pozabaviti nje¬ 
zinom egzistenoom i postaviti je kao neriješen 
problem u središte sviju problema našega naroda, 
jer ona je onaj rezervoar, iz koga narod crpe sav 
svoj intelektualni podmladak, svoju renovaciju i 
svoju glavnu duhovnu snagu. Da li je za nas spaso¬ 
nosno, da ta klasa i dalje ostane u ovakvim prili¬ 
kama, u kakvim je danas, i u kakvim je do danas 
postojala? Da Ii je ona potrebna sama sebi više, 
negoli narodu? I ima li narod toliko koristi od 
njezina rada, koliku bi imao, kad bi ta klasa slu¬ 
žila samo svojoj svrsi i svomu kulturno — socijal¬ 
nomu znanstvenomu radu i znanstvenom naobraža- 
vanju same sebe? Da li je narodu potrebniji njezin 
aktivitet, njezina fizička snaga više od psihičke? 
Može li narod poslije oslobođenja i poslije ujedi¬ 
njenja tražiti i dalje njezine žrtve i njezinu krv na 
račun njezinog duševnog otupljivanja i zapuštanja 
kulture? 

Prije nego što odgovorimo na ta pitanja, po¬ 
trebno je, da tu klasu promotrimo u njezinom ele¬ 
mentu ovakvu, kakva je uistinu, a ne kakvom nam 
se čini. Sva literatura i sve naše empirijske zna¬ 
nje o životu toga staleža govori nam o nečem ro¬ 
mantičnom, slatkoslanom, sentimentalnom i po¬ 
vršnom, što struji iz te sredine, koja je obasuta 
fabulama i anegdotoma sviju pojedinaca, koji su 


u njoj životarili po njezinim vlastitim principima 
i zakonima. 

Tu, u toj klasi, mnogo se pilo i zabavljalo, 
tu su bile serenade na dnevnom redu, uzdisaji, ro¬ 
mantika i sve je bilo vic; i te serenade i ta ljubav 
i škola i petica u nauci i profesori i đaci i čitava 
školska obuka — sve se to gledalo kroz naočare 
nečega šaljivog ili romantičnog. 

I u tom središtu su se otvorili prvi pogledi u 
život, u tajne duhovnoga svijeta, u misterij znano¬ 
sti i umjetnosti i sve je već u prvim počecima po¬ 
primilo značaj nečega poučnoga, izrođenog i dovr¬ 
šenog. Sve je to bilo čahura, mlada, nedozrela i 
u njoj je nerazvijeni kukac počeo da živi svojim 
nepotpunim, iskriljenim i protuprirodnim životom 
i nikada ni sad ni kasnije nije mogao da slobodno 
razvije svoja krila, da se izdigne iznad prosječnosti 
i da poleti za nečim višim, punijim i savršenijim. 
Ostao <je vječito u svojoj kružnici, kaio u svom pro¬ 
kletstvu i u toj okružnici javljali su se talenti, geniji, 
koji su joj davali karakter i obilježje, koji su je po¬ 
dvrgavali svojim utjecajima, ali koji se nikad ni- 
jesu mogli otrgnuti od njezina željeznog obruča i 
posegnuti dalje od nje, dalje od sebe — u vječnost 
U takvim prilikama pojavila se i logika i psiholo¬ 
gija i životno naziranje, sasma originalni, posebni 
principi duševnoga žvota, koji su bili daleko od 
realnosti i od prave životne istine. To je bila đačka 
logika i đačka psihologija, kakva uvijek izaziva 
smiješak na usnama svakog ozbiljnijeg građanina. 
Čim bi se izgovorila riječ studenat, javljao hi se i 
taji tipični smijelšak, koji je karakterizirao onaj 
pravi pojam, koji je bio usko vezan s tom riječju. 
Taj pojam sadržavao je u sebi nešto naivno dra- 
žesno, što se je ugodno doimalo zrelijih individua¬ 
liteta, davao je sliku o nečem djetinjskom nezna¬ 
tnom malenom, što se uza svu svoju neznatnost i 
malenkost kočoperilo i š ep i rilo, kao da ipak nešto 
znači, kao da ipak nešto jest. Tom je eto psiholo¬ 
gijom susretalo društvo pojedince iz te klase, o 
kojoj je riječ. Društvo je znalo, da je sva ta čangri¬ 
zavost i neka sentimentalna revolta protiv sviju 
postignutih vrijednosti uza sav svoj mladenački žar 
i vatru potpuno neškodljiva i neubrojiva. A sva 
ta revolta i ta čagrizavost i taj mladenački prkos 
bio je u glavnom uperen protiv stege protiv disci¬ 
pline, bilo to školske bilo roditeljske bilo društve¬ 
ne. a ljudi su znali, da je ovakve revolucionarce 
bez ikakvog ozbiljnijeg oružia lako ukrotiti i ste¬ 
gnuti, o tom su postojale tolike prokušane metode 
i za to im to niie bilo toliko zazomo, što više bilo 
je to nekako simpatično, dobroćudno i shvafliivo, 
dok su se čak i smiješili na pojave i pokrete, koji su 
dolazili iz te okolice. 

Članovi te klase nijesu život smatrali poljem, 
na kojem se bore i okušavaju čiste ljudske vrije¬ 
dnosti i pozitivne vrline, oni su smatrali život i 
onaj duhovni i onaj organski sredstvom za izdovo- 
Jjenje svojih hirova, svojih mušica i svojih mlade¬ 
načkih nagona i poriva, zato je bilo u mlađim go¬ 
dinama batina u kući od roditelja, u školi od pro¬ 
fesora, a u starijim godinama na cesti od policije 
i t. d. i t. d. 

U starijim godinama bila je najveća slava i 
najidealniji cilj života površino i jednostrano shva¬ 
ćeni patriotizam, a najveći ponos, organizacija, 
u kojoj su se te ideje raspredavale i akcije u tom 
smislu poduzimale. U tim istim godinama su bile 
najdramatičnije scene u zalagaonici s lihvarom, 
u kavani s konobarom radi neplaćene kave, kod 
kuće s ocem ili tetkom, koja se više nije dala musti, 
to je bila najgrublja šapa sudbine u životu tih ne¬ 
dužnih revolucionaraca i patriotskih barjaktara. A 
tek one borbe u njihovim organizacijama?! Koliko 
je tu bilo muke i buke, ako bi se kogod ogriješio 
o pravilnik, ako bi koga nazvao magarcem ,a ne bi 
opozvao uvredu, ako bi se nedolično ponio, kad 
je trebalo braniti čast i ugled organizacije. S ova¬ 
kvim se je izdajicama išlo na križ, na smrtni stup 
bez ikakvog milosrđa, A onda botrbe za načela, 
sukobi, nacionalističke regionalne i lokalne kon¬ 
cepcije, socijalistički ideolozi, koji su uzdizali kult 
borbe radnika i buržujskih krvopija i besposle- 
njake do nebesa, sve je to padalo u iskrivljenoj 
perspektivi na mlade nerazvijene mozgove, na či¬ 
ste netaknute i nepokvarene duše, kao prah i pe¬ 
peo i skrivalo im vidike u daljinu i u dubljinu. I 
bilo je časova, kad su se ti zagrijani mladići toli¬ 
ko oduševljavali za pravednu stvar, da su s mot¬ 
kama u ruci, s kamenjem, pa čak i s revolverima 
dokazivali ispraznost protivnikova shvatanja i to 
onoga protivnika, s kojim je zajedno sjedio u istoj 
klupi i jeo hljeb saznanja s istoga stola. I padala je 
krv i bilo je mnogo razbijenih glava, pocijepanih 
kaputa i spljaštenih nosova, da su mamice, dadi¬ 
lje pa čak i governante padale u nesvijest od pre¬ 
velike boli za svojom gojenčadi. A sve je to bilo 
ludo, zeleno i nepotrebno. I ti bojevi i te organi¬ 
zacije, koje su još u zametku htjele već da žive 
punim životom i da se sve prema njima ravna i 
društvo i život i država, pa čak i čitav heliocen- 
trički sustav da se podvrgne njihovim principima 
i njihovim zakonima. 

U svemu tomu ima nekakvog tragikomičnog 
patosa, neke prastare glume, koju mi danas gle¬ 
damo u karikaturi nekakvog moderniste, koji je i 
zato našao vremena, da se malko našali sa svo¬ 
jim starijim, preminulim kolegama. I eto ima u 
životu, u društvu i u državi ljudi, koji i tu tragi¬ 
komediju izrabljuju u svoju korst, koju je još bol¬ 
nije, još tragičnije i još smiješnije kompliciraju, 
samo da njezinom igrom izdignu sebe i zadovolje 
svoj nezasitni apetit neboderskih ambicija. 

I dok ta mladost tako nasjeda pojedinim intri¬ 
gama, teče život svojim velikim glomaznim koraci¬ 
ma, brunda kao željezni kotači ogromnih vlakova 
amerikanskog sistema ne obazirući se na tu izoli¬ 
ranu klasu, koja tako ludo, tako nesebično i neeko¬ 
nomski troši svoju snagu i zaboravlja na se i na 
svoj razvoj. A poslije, kad dođu tridesete godine, 
kad se om a tor i za dosadanju sredinu, kad treba stu¬ 
piti u nove klasificirane i katalogizirane redove 
ljudskoga društva, onda treba početi sasma iznova, 
kao nekada u đačkoj sredini. Jer sve borbe, svi us¬ 
pjesi i herojske pobjede u toj odbačenoj ljudskoj 
klasi ne vrijede više s ovu stranu, gdje se traži ne¬ 
što posve drugo realnije, materijalnije i otvorenije. 
Sasma drugi zakoni, drugi principi i drugi uvjeti. 


A u tim se godinama čovjek umara, u tim godi¬ 
nama traži stabilitet — i ako ga nije dotle našao, 
teško da će ga moći novim radom postignuti, jer 
je ugasnula u njemu mladenačka svježina, koja 
je sve primala sve upijala u se kao spužva- Više 
ne prima ni memorija, ni mozak ni srce, od toga 
se vremena živi samo s onim kapitalom, koji je 
dotle postignut. A dotle je istrošena snaga u uza¬ 
ludnoj borbi za Kamčatku, ili Potemkinova sela, 
u^ ekonomskoj bijedi, u gladi i stradavanju i nema 
ništa, ni jednoga zakona, ni jednoga uspjeha iz pre- 
đašnje borbe, koji bi se mogao sada iskoristiti, 
osim onoga, koji se odnosio na pravi istinski rad, 
osim pozitivnih rezultata, koje je postignuo marlji¬ 
vim studijem stručnim saznanjem i školskom nao¬ 
brazbom. Drugo je sve neuforojivo u toj novoj sre¬ 
dini i u novom položaju. 

I to je eto ono glasovito vrijeme razočaranja, 
koje svaki član te klase doživi, kad stupi u život. 

Za snagu, koju je trošila tako nerazumno, ne daju 
mu ni prebijene pare ni ministri ni narod ni drža¬ 
va ni socijalizam ni komunizam ni nitko živ na 
svijetu i sad vidi, da je sve ono, čim se je zanosio, 
što je ljubio i zašto je živio — himera, utvara, sa¬ 
blast. Prepušten je sam sebi i sad valja zadnjim re¬ 
zervama uprijeti, da se izvojuje kakav takav po¬ 
ložaj u društvu, da se nekako probije kroz taj ne¬ 
sretni život i da onda u starim godinama nepo¬ 
znat, neuvažen, siromašan i bijel kao ovca svisne 
negdje u kutu kao najgora fukara. 

Tu u tom kutu, u toj tački leže svi uzroci sa- * 
novnika i još gorih umjetnika, koji su sa svim 
svojim idealima formulama i teorijama na porugu 
i onom najgorem kasapskom (mesarskom) kalfi, 
koji je danas svoj čovjek. Naši đaci troše uzaludno 
i snagu i vrijeme na politiku, na serenade, na vi¬ 
ceve i na organizacije i nemaju kada, da se preda- 
du temeljitom obrazovanju u svojoj struci i tako 
izlaze iz škole s površnim, elementarnim i neusa- 
vršenim znanjem, koje im onda u životu ne može 
ni toliko privrijediti, da imaju barem čestit zalo¬ 
gaj. To su očajnici, kuburanti i od takvih ljudi ne 
može imati ni društvo ni narod ni država nikakove 
koristi i nikakovoga pozitivnoga rada. To je balast 
suvišan svima pa i samomu sebi. Neuporabiv, neu- 
posliv, nezadovoljan on podgriza tim svojim ne¬ 
zadovoljstvom i državu i narod i sve, što mu dođe 
u blizinu. I ako bi se pošlo ovim putem analiziranja 
dalje, došlo bi se do toga, da čovjek odbaci sve, 
i školu i profesore i znanost i umjetnost i sve ono, 
u što ljudski duh gleda kao u božanstvo, jer kad 
čovjek počne stradavati, onda mu se najprije ogadi 
ono, što je najprije ljubio. I došlo bi se do toga, da 
je sve to i taj patriotizam i ti ideali i te organiza- 
cje laž, zgoljma laž, da je to sve nepotrebno, nepo¬ 
uzdano i svega su toga žrtve sami đaci, sami oni, 
koji time hoće da inponiraju, da se bore za svoju 
riječ u društvu i za svoju važnost, koja je uostalom 
i najveća njihova uvreda, jer ih ponizuje i izrablju¬ 
je do nemilosti i do okrutnosti. 

U tim faktima leže i odgovori na pitanja u po¬ 
četku postavljena. Tim odgovorima bi se trebali da 
pozabave ne samo pretpostvljeni i odgovorni, 

nego u prvom redu đaci i da svoju klas učine 
klasom rada, posla i prave istinske životne vrijed¬ 
nosti, a ne klasom zanesenjaka, utopista i vlasti¬ 
tih barova, koji sami sebe varaju. Treba stati na 
rep svim tim i takovim idealima i pretvoriti ih u 
realna bića, u tegleće životinje i upregnuti ih u 
plug, kojim se brazdi život i utiru staze u novu, 
bolju budućnost. Domovini, narodu i državi potre¬ 
ban ije rad, posao, a ne vika i galama. Mjesto 
u organizacije treba u biblioteke i van u život, pa 
tražiti, promatrati i izgrađivati sebe onakvim, ka¬ 
kav treba da bude onda, kad stupi u taj život, a 
ne onakvim kakav ne treba da bude ni izvan ži¬ 
vota. Treba se orijentirati prema početku u dru¬ 
štvu, u zbilji, a ne prema poretku u mladoj užare¬ 
noj fantaziji i onda, kad dođe vrijeme, treba čita¬ 
voga sebe i potpunoga uklopiti u aparat, kojim 


funkcionira život ii čitavo čovječanstvo. Treba 
odmah dobiti vezu sa stvarnošću i izgrađivati u 
sebi čovjeka, a ne studenta. Treba ubijati povr¬ 
šnost, polutanstvo i postizavati u svom radu au¬ 
toritativnu moć, a s tom snagom i is tom moći lako 
je onda u život, s takvom svjedodžbom i legitima¬ 
cijom pri ulazu u ljudsko društvo ne može biti bi¬ 
jede ni ovisnosti ni intelektualnog proletarijata. U 
tome eto leži težište ovoga problema i bude li se 
rješavao s ovoga stanovišta, uvjeren sam, da će 
mjesto intelektualnog proletarijata nastati novi 
rad kulturnih, širokogrudnih, sretnih ljudi, koji će 
svojim umom i svojim srcem iznijeti lice tužnog i 
zabrinutog čovječanstva, kakvo nam se ukazuje 
u ovo jadno posije ratno vrijeme. 

— ad. 


GRAD .... 


Kad se crna gospa noći 
Spusti nad taj grad, 
Mjesec srebren proviriva 
Kroz stabala hlad. 

Na obzorju tamna neba 
Titra zv’jezda plam, 
Svečano to sve izgleda 
Kano Božji hram. 

A1 de pođi malo dalje 
Tam u srce grada: 

Tuj se igra, novac sipa 
I veselje vlada; 

Gusle ječe. 

Čaše zveče — — — 
Pomamna se pjesma čuje, 
Koja mladu dušu truje. 

A dalje tamo?—• 

Pogledaj samo 
U jednom kutu 
Nevolju ljutu! 

Sirota žena, 


Sva izmorena, 

Ni kore kruha 
Ne ima suha, 

Da utiša glad. 

Izdiše sad- 

Siročad njena u velikoj muci, 
Srce im paraju pomamni zvuci, 
Al f zato ne mari nitko. 
Žalosna grada ti sliko, 

Kako lagano padaš 
Sve dublje u blato 
Plakaćeš i ti jednom 
Kazniće te zato! 

... I sviće već rujna zora . .. 
Zirkaju zlatni traci; 

Na nevrijednike sunce 
Žalostan pogled baci 
I za oblak se sakrije. 

A. kiša jednako pada, 

Kao da isprati želi 
Kal bučnoga grada. 


IŠČEKIVANJE 


Gorko je more valima silnim obalu bilo, 
Oblaci teški svojom crninom nebo su krili, 
Zrakom su od b'jesa velika Zli Dusi se viti, 
Neko se Zlo u prirodi c'jeloj potajno krilo. 

Na kamenu obalu pretužna je došla majka, 
Daleko se preko pjenavog zagledala mora — 
I najednom radosti zraka licem punim bora 
S nekoga nenadanog viđenja naglo joj prošla. 


Zagledala j’ ona daleko na pučini jedra, 

Pod njima da joj je na lađi mili sin je mnila, 
O radosti povratka njegovog duša joj snila 
I milovala milo vedrinu čela mu vedra. 

1 teškom je mukom lađa dolazila bliže 
Kao da nosi pretužni pozdrav iz daljine; 
Majci staroj na licu radost čas sine, čas mine, 
A zrakom bijesnim kao da se Zlo neko diže. 


I lađa s jedrima bijelim uz obalu stane, 

Na palubu iznesu zamotano mrtvo tijelo, 
Starica majka ukočeno gleda platno bijelo, 
Kad ga raskriju, kriknu bolno i do sina pane. 


B, Cvjetko, 

/ž^S.LISTAK 


USPOMENE NA ITALIJU. 

(Putne bilješke.) 

Audijencija kod Pape Pija XI. 

Boraveći ovog proljeća u Rimu na međunarodnom kon¬ 
gresu Olimpijskog odbora, zanimalo me je u prvom redu, 
da dobijem audijenciju i kod pape u Vatikanu, da ne odem 
iz Rima, a da nijesam vidio pape. U to ime posjetio sam na¬ 
šeg jugoslavenskog poslanika kod Vatikana dra, Luju Ba- 
kotića, koji mi je obećao, da će mi ići na ruku da dobijem 
audijenciju. Na taj način se obraćaju i svi drugi rimski put¬ 
nici na svoje poklisare na papinskom dvoru u Vatikanu, 
da im ishode audijenciju u Vatikanu. Meni međutim nije 
bila potrebna intervencija našeg poslanika kod Vatikana, 
jer je predsjednik Međunarodnog olimpijskog odbora g. 
barun Pierre de Counertin bio već u Vatikanu, te isposlo¬ 
vao audijenciju za sve naše članove kongresa i njihove obi¬ 
telji. Na taj način bila je stavljena i jedna posebna točka 
u cjelokupni naš program zborovanja olimpijskog kongresa: 
Audijencija kod pape. Većina našeg društva, u kojem su 
bili delegati od 26 država iz Evrope i Amerike, bili su ka¬ 
tolici, no bilo je tu i protestanata te jedan pravoslavni. 

Svaki od nas dobio je posebnu pozivnicu, koja je glasila 
na ime pojedinca, a svi smo se imali naći u jedan sat kod 
t. zv. brončanih vratiju, gdje je ulaz u vatikanske dvorane. 
Za audijenciju je propisano odijelo, tako za muške frak s 
bijelom kravatom i rukavicama, a za dame crna toaleta, 
zatvorena do vrata, s bijelim rukavicama i crnom maramom 
za glavu. Već jedan sat prije dolaze gosti do brončanih 
vratiju s desne strane crkve sv. Petra u mnogobrojnim ko¬ 
čijama i automobilima, jer se u običnu audijenciju skoro 
svaki dan prima preko jedne stotine osoba raznih staleža 
i raznih narodnosti. 

Pred brončanim vratima stoje na straži papinski švaj- 
carski gardiste sa slikovitom srednjevječnom uniformom 
žuto-crvenim papinskim bojama i velikim sjajnim hclebar- 
dama. Tu se kontroliraju sve pozivnice, a posjetnici polaze 
nato velikim stubama po debelim sagovima, da nije čuti 
ni koraka, u prvi sprat, gdje se svi okupljaju u jednoj ve¬ 
likoj dvorani, gdje im se oduzimlju pozivnice, na kojima 
stoji napisano u četiri jezika: francuski, talijanski, njemački 
i engleski, da će se nakon svršetka iste opet svima po¬ 
vratiti kontrole radi. Žalibože nijesmo nakon svršetka au¬ 
dijencije dobili natrag tih pozivnica, jer se sve brzo ra- 
zišlo, te nismo mogli da sačuvamo taj zanimljivi dokume- 
nat od našeg posjeta u Vatikanu. 

Cijeli sat smo čekali u velikoj dvorani, gdje smo se svi 
sakupili za audijenciju, našto smo bili odvedeni u jednu 
lijepu dvoranu, a drugi su posjetnici bili odvedeni dalje 
u nekoliko drugih velikih dvorana, koje su sve poredane 
jedna do druge. Naše cjelokupno društvo bilo je poredano 
u zasebnoj, i to prvoj dvorani, jer papa daje prednost ino- 
zemcima. Svi smo bili smješteni jedan uz drugoga naokolo 
cijele dvorane od četiri zida, koji su bili ukrašeni pre¬ 
krasnim starinskim gobelinima. Dugo smo čekali, dok se 
konačno nije počelo gibati i micati u sobi pred nama, 
gdje su bili mnogi papinski časnici i svećenici te ceremo- 
nijari, koji međutim nijesu davali nikakvih uputa, kako 


da se vladamo za papina dolaska. Napokon je dan znak, 
da dolazi papa, čiji dolazak navješćivše velik broj papinskih 
časnika i svećenika, dok na koncu uđe sam papa Pijo XI. 
Papa je visoka stasa s naočalima i impozantna pojava, a 
odjeven je u sasvim bijelo odijelo s bijelom malom kapicom 
na glavi. Odmah priđe do prvih naših članova odbora. Go¬ 
tovo svi kleknusmo, osobito dame. Mnogi mu poljubiše 
prsten, koji bi pružao, tek neka protestantska gospoda od 
našeg odbora ne znajući za taj običaj, da pred papom ima- 
du svi pokleknuti i da mu imadu cjelivati prsten, pruži 
mu jednostavno ruku na pozdrav. Kad je papa obašao sve 
nas redom, kleknusmo opet svi zajedno, a on nam podijeli 
svoj očinski papinski blagoslov. Neki donesoše sobom i 
krunice, te sv. slike, koje su bile jednako blagoslovljene. 
S nekima je papa i razgovarao, a s gospođom našeg pred¬ 
sjednika skoro pet minuta, našto se svršila ta vrlo zanimljiva 
audijencija.. Papa je iza toga pošao dalje u druge dvorane, 
u kojima je na isti način primao druge goste i hodočasnike, 
te je tako dijelio audijencije i blagoslov skoro čitav sat. 

Tako to ide dan za danom i sv. otac prima na taj način 
svoje vjernike iz čitavoga svijeta u isto doba kroz čitavu 
godinu osim na velike svece i blagdane. Više puta prima 
svoje vjernike u t. zv. veliku audijenciju. U velikoj sve¬ 
čanoj dvorani nalazi se papinsko dragocjeno prijestolje, 
gdje papa sjeda i odakle tada dijeli blagoslov sakupljenom 
općinstvu. To je t. zv. općenita audiencija, dok smo mi bili 
primljeni u posebnu audienciju. 

Tako se eto ispunila želja, da smo bili u Rimu i vidjeli 
papu! U Vatikanu bilo je opet sve mirno, brončana vrata 
se opet zatvoriše za strance, a papa se povukao u svoje 
privatne odaje. Cijelo popodne od 2 sata dalje Vatikan je 
nepristupačan za strane posjetitelje vječnoga Rima. Kada 
sam se povratio kući iz Italije i pričao o Rimu, bilo je prvo 
pitanje kod svakoga, da li sam vidio papu, a meni je bilo 
drago, da sam svakome mogao pripovijedati: Bio sam u 
Rimu i vidio papu! Dr. Fr. Bučan 

NEŠTO IZ SLOVAČKE KNJIŽEVNOSTI. 

Našoj hrvatskoj inteligenciji prilično su poznala barem 
imena glavnih čeških pjesnika, a manje će znati o slovač¬ 
kim pjesnicima. Slovačka je literatura jedna od najmlađih 
evropskih literatura. Slovaci su pisali ispočetka češki, kas¬ 
nije uzeše pisati slovački. Slovačka literatura digla se vi¬ 
soko po novelisti Svetozaru Hurbanu Vajanskomu, pripo¬ 
vjedaču realisti Martinu Kukučinu i najvećem slovačkom 
pjesniku Hviezdoslavu. Svetozar Kurban Vajansky (1847— 
1916.) vršio je pravo u Bratislavi i Pešti. Ipak ostavi 
pravničko zvanje, te se posveti književnosti i novinar¬ 
stvu. U Turčanskom sv. Martinu bio je redaktorom Na¬ 
rodnih Novina i »Slovenskych Pohladov« i tu je umro g. 
1916. Vajansky napisao je mnogo pjesama. Najbolje njegove 
zbirke pjesama jesu: Tatri i more, Ispod jarma i Stihovi. U 
zbirci Tatri i more pjesnik podaje svoje dojmove iz sla¬ 
venskog juga i ulijeva u dušu čitaoca svoj otpor proti tla¬ 
čenju madžarskomu. Od njegovih novela ističu se Leteće 
sjene, Kandidat, Mir duše i Dvije sestre. Njegovi su naj- 
najbolji romani: Sucha ratolest (Suha grana) i Kožen a vy- 
honky (Korjen i mladice). 

Vajansky je idealista, romantičar i sanjar, U svojim no¬ 
velama i romanima najradije crta život seoskih plemića 
(zemana). On prikazuje slovačko društvo idealno, a ne ka¬ 
kvo u istinu jest, te se ne obazire na slabe strane tog dru¬ 
štva. Vajansky crta Slovačku kao zemlju sreće i blago¬ 
stanja. Kao pjesnik Vajansky je borac za slovački jezik. 
On vjeruje, da će Rusi spasti Slovačku i u tom uvjerenju 
umre za vrijeme svjetskog rata. Bijaše neprijatelj kultur¬ 
nog sjedinjenja češko-slovačkog. Kao konservativac i ne¬ 
prijatelj češko-slovačkog jedinstva umre, a da nije ni 
dočekao slobode češkoslovačkog naroda, izvojevane na 
frontama Francuske, Italije i Rusije. 

Vajansky je ipak kao pjesnik, romanopisac, novelista i 
novinar zaslužan i jedan od idealnih sinova Slovačke zemlje. 

Najbolji slovački pripovjedač realista je Martin Kuku- 
čin. Svršio je medicinu u Pragu. Ovdje se upoznao s dal¬ 
matinskim trgovcem Didolićem iz otoka Brača. God. 1894. 
otišao je na otok Brač kao liječnik. Martin Kukučin je pseu¬ 
donim, a pravo mu je ime Matej Bencur. G. 1907. preselio 
se u Južnu Ameriku u Punta Arenas. Kukučin je napisao 
mnogo pripovijedaka i novela. G. 1898. putovao je kroz 
Split, Dubrovnik, Kotor i Crnu Goru, te izdao svoje Puto¬ 
pisne crtice. Najviše se proslavio romanom Dom u strani, 
u kojemu je opisao sebe i život puka na otoku Braču. U 
romanu Dom u strani pisac na dugo i široko crta ljubav 
Nika Dubčića iz Zagorja prema Katici, kćeri Mate Berača 
(zv. Preturuša) iz Grabovika. 

Kukučin nam prikazuje ovdje dva svijeta seljački i go¬ 
spodski stalež i crta, kako nejednakost muža i žene u braku 
može da naškodi dobroj vezi i harmoniji braka, te rješava 
pitanja socijalna i gospodarska. Prikazuje, kako intelektua¬ 
lac može da koristi seljačkom staležu, i ako nije s njim stu¬ 
pio u rodbinske veze. Kukučin je tim romanom mislio i na 
slovačke prilike, a s njima je pokazao veliku ljubav prema 
Hrvatima, među kojima je živio kao liječnik dugo doba. Pi¬ 
sac i ako piše realistički, ipak sa nekom simpatijom iznaša 
sva lica svojeg romana i dojima se čitaoca crtanje karaktera 
u tom romanu. 

Kukučin vratio se g. 1922. u Slovačku iz Amerike, 
te živi danas u Turč. sv. Martinu baveći se literaturom. 
On je jedan od najvećih savremenih slovačkih pripovjedača. 
Piscu ovih redaka bijaše zapala čast upoznati simpatičnog 
muža i dobrog Slavena Martina Kukučina pri putovanju kroz 
Slovačku u Turč. sv. Martinu. 

Najveći slovački pjesnik je Pavel Orszag Hviezdoslav 
(1849—1821). Da se nauči mađarski, dadoše ga roditelji u 
Miškovec na nižu gimnaziju. Već u drugom razredu gim¬ 
nazije pisao je stihove mađarski. Iz Miškovca ode u Kež- 
marok, gdje je učio pet godina. U četvrtom razredu počeo 
je pisati mađarski i njemački. Kao đak gimnazije zaljubio 
se u poeziju mađarskog pjesnika Petofya, te je velikom 
nasladom čitao njegove pjesme, a Petofy bijaše mu uzo¬ 
rom u vlastitim pjesmama. Došavši kao đak 6. razreda gim¬ 
nazije kući na praznike u Oravu, nagovori ga njegov pri¬ 
jatelj Jan Matuška, da piše pjesme slovački. Osobito dje¬ 
la Sladkovića i Kollara uplivahu na njega, te je pod njiho¬ 
vim utjecajem pisao stihove slovački. Iza ispita zrelosti 
upiše se na pravnu akademiju u Prešovu. Svršivši pravo 
ode u Donji Kubin u praksu. Ovdje je i umro g. 1921. 8. 
novembra, a njegovu je sprovodu prisustvovala češkoslo- 
vačka službena i neslužbena javnost. 

Hviezdoslav napisao je nekoliko zbirka lirskih pjesa¬ 
ma, od kojih spominjem ovdje Psalme i Krvave sonete. Od 
njegovih epskih djela najznamenitija su Hajnikova žena i 
Ežo Vlkolinsky. Pisao je i biblijske pjesme, a najbolje su: 
Agar, Kain i San Salamunov. Napisao je dramsku pjesmu 


Herodes i Herodias. Prevodio je iz engleskoga djela Shakes- 
pearova, iz njemačkog Schillera i Goethea, iz poljskog 
Mickiewicza i Slovvackog, iz mađarskog Petofia i Aranya, 
a iz ruskog Puškina i Lermontova. 

Pjesnik Hviezdoslav stvorio je prve moderne slovačke 
epose, koji prikazuju realistički slovački život. On crta 
krasnu slovačku prirodu, starce, mladiće i djevojke, slo¬ 
vačke seoske plemiće (zemane), gazde i siromašne ljude. 
Prikazuje sela, male gradove, mladi svijet pri plesnoj zabavi 
kao i godišnje sajmove. Događaj riše uvijek slikovito uz 
kraj i jlude. U eposu Hajnikova žena crta zavađene, a pri 
koncu pomirene gazde, a u eposu Ežo Vlkolinsky pri¬ 
kazuje roditelje i djecu. 

U lirsko-epskim biblijskim pjesmama uzeo je pjesnik 
motive iz biblije, ali za osobama biblijskim sakrivaju se 
osobe iž života slovačkoga. Tako je Agar, izagnana na 
pustinju, na kojoj skoro gine, a kasnije spašena, slika slo¬ 
vačkog naroda, koji stenje pod mađarskim jarmom. 

Rachel je slika slovačke žene-majke. Hviezdoslav ima 
ogromne zasluge za čistoću slovačkog jezika. Njegove lir¬ 
ske pjesme pokazuju vruću ljubav pjesnikovu k obitelji i 
cijelomu narodu. Većina pjesama je smjera refleksivnog, a 
rješavaju filozofske probleme. Hviezdoslav je stvorio i svo¬ 
ju pjesničku školu, ali nijedan od njegovih epigona nije do¬ 
stigao svoga učitelja. Šimun Vlahov. 

Uz pripovijest »Jaje harambaša«. — Ova je šaljiva na¬ 
rodna pripovijest jedna od onih, što ih u svojim vanredno 
bogatim i dragocjenim rukopisnim zbirkama hrvatskoga nar. 
blaga čuva »Matica Hrvatska«. Nalazi se u skupu rukopisa 
nar. pjesama i pripovijedaka, što su ih u prošlom stoljeću 
pobilježili po Bosni neki bosanski bogoslovi, pa ih 
onda u svom patriotizmu poklonili »Matici«, kad je ona 
apelirala na sve sabirače hrvatskoga narodnoga blaga, da joj 
predadu svoje zbirke ,da se tim omogući »Matici« izdavanje 
naših nar. pjesama i prpovijedaka (dosada izašlo 6 omašnih 
knjiga — pjesama) i uzato da ih se na taj način za sva vre¬ 
mena ovako skupljene očuvaju. Marni su bosanski bogo¬ 
slovi pored toga i sami izdali u Sisku (1870.) knjigu »Bo¬ 
sanske narodne pripovijetke svez. I., a iz njihova je rukopis¬ 
nog blaga crpao i vrijedan sabirač Nikola Tordinac za 
svoju knjižicu »Hrvatske nar. pripovjetke iz oBsne«. Vuko¬ 
var 1883. 

Pripovijetka o jajetu harambaši zabilježena je originalno 
ikavski, negdje u krajevima t. zv. turske Hrvatske (oko 
Bihaća), a zabilježio ju je bogoslov Dobroslav Šarić. 

Kao tolike druge naše nar .pripovijetke nije ni ova po 
sadržini svojoj (fabuli, motivu) baš naša nar. tvorevina i 
svojina, već je zajedničko dobro i drugih naroda u Evropi 
pa i izvan nje, naročito u Aziji. Pače, Azija se drži da je do¬ 
movina njezina, pa da se iz nje poput mnogih drugih pri¬ 
povjedačkih motiva i ovaj raselio dalje napose među narode 
Evrope. A ta azijska prababa naše pripovijesti dabome da 
je u mnogočemu i različna od nje i njezinih srodnica. U nje¬ 
zinu su azijskom izvornom obliku »lica« različne stvari: u 
hajduke se odmeću jaje, igla, mužar i slično a mjesto vukova 
tu je stara baba i njezina koliba. No ipak — svoju posebnu 
vrijednost ima ova odštampana u »Omladini« i za nas; je¬ 
drim svojim i plastičnim jezikom a prostodušnim načinom 
pričanja i — upravo svojim jajetom kao harambašom. Ono 
je kao neka veza između azijskih njezinih družica i evropskih 
inačica (varijanta), u kojima su gotovo odreda »uloge« raz¬ 
dijeljene među same životinje, a od tih je napokon i jedna u 
nas dobro poznata »Frkljevački muzikaši«. 


Kako će »Matica« ubrzo među svojim izdanjima izdati i 
knjigu hrvatskih narodnih šaljivih pripovijedaka, odštampana 
je ova jedna kao ogled te knjige i upozorenje omladini na 


nju, a tko želi o nar. pripovijetkama više čitati i naći ih u 
uzornu izboru neka posegne za knjigom »Izabrane narodne 
pripovijetke« dra. Davida Bogdanovića (Zagreb, 1914.). 

M G. 


E*=KRONIKAS=H 


PEDESETGODIŠNJICA VARAŽDINSKOG KAZALIŠTA. 

Dne 20. o. mj. slavi grad Varaždin pedesetu godišnjicu 
osnutka svojega kazališta. Varaždinsko je kazalište otvoreno 
25. rujna 1873., pa je i ta proslava bila zakazana za mjesec 
rujan. No poradi nekih promjena u programu, koje su do¬ 
nijele nekih tehničkih teškoća morala se proslava odgoditi. 

Za otvorenje toga kazališta bio je poznati pjesnik Vladi- 
slav Vežić sastavio prigodnu pjesmu: »Proslov za svetčano 
otvorenje novoga kazališta u slob. i kralj, gradu Varaždinu«, 
koju je tu večer deklamovao tadanji član narodnoga kaza¬ 
lišta u Zagrebu A. Mandrović. 

Kod te proslave bit će zastupani svi gradovi Hrvatske. 

STOGODIŠNJICA ROĐENJA ANTUNA ŠVARCA. 

U analima naših dičnih pregaralaca iz vremena ilirskoga 
nalazi se zapisano i ime Antuna Švarca među onima, koji 
su uz naše spominjane i slavljene glazbenike Lisinskoga i 
Strigu krčili put hrvatskoj pjesmi ,a napose hrvatskoj operi. 
Antun Švarc rodio se 18. oktobra 1828. u Petrinjskoj ulici 
broj 4. u Zagrebu od oca Beara Švarca, koji se i sam bavio 
književnim radom. Iako se prijekim okom gledalo, kad se 
mladi Toni, kako su ga zvali, kao jevrejin dao na glazbu, 
on je ipak svladao sve zapreke i otišao u Beč na konzer¬ 
vatorij, odakle se povrati kao vrstan pjevač i guslač, da se 
sav dade na posao, da pokroči put stalnoj hrvatskoj operi. 

Toni je Švarc djelovao od god. 1851. u glazbenom zavo¬ 
du kao učitelj guslanja, pa o tome njegovom učiteljevanju 
znadu još i danas pričati stariji zagrebčani. Bio je u svemu 
korektan: u odijelu, u vladanju, u poslu i kao takav oso¬ 
bito cijenjen. Švarc je kroz 40 godina svojega rada na tom 
zavodu odgojio cijeli niz vrsnih guslača, među njima Stei- 
nera, filharmoničara na bečkoj operi, Milakovića, Žerta, 
Đuru Eisenhuta i t. d 

Najteža je Švarcova zadaća bila svakako u kazalištu, u 
kojem je htio da već god. 1860. uvede stalan orkestar. 
Ako uzmemo, da je u tom sastavljenom orkestru Švarc imao 
deset glazbenika, koji nijesu poznavali nota, onda ćemo ra¬ 
zumjeti, kako je Švarca mučna zadaća čekala, da s tim 
ljudima nešto započne. On ipak nije klonuo. Radio je i rad 
mu je bio ovjenčan uspjehom. Kad je uredio svoj orkestar 
i odgojio glazbenu kazališnu publiku, mislio je Švarc doći 
do opere pomoću operete, jer bi prelaz od pučkih igara s 
melodramskom glazbom i pjesmom bio odviše nagao. I već 
god. 1863. dne 8. rujna pjevala se najviše zaslugom Švarco- 
vom prvi put na hrvatskom jeziku opereta, koju je on sam 
dirigirao (Offenbachova: Svadba kod svjetiljaka). 

I tako kad se god. 1870. pojavio Zajc, bio je put hrvat¬ 
skoj operi* već utrt i time je Švarcovo djelo bilo dovršeno. 
Švarc je do god. 1884. ostao kao drugi dirigent i učitelj ka¬ 
zališnog zbora, a 18. XII. 1891. izgubi ga i kazalište i hrvat¬ 
ska javnost zauvijek. Na grobu oprostili su se s njime Man¬ 
drović, Fijan i Sajević, njegov učenik i ljubimac, a kad se 
taj uveče vratio u kazalište, srušio se iza kulisa mrtav. 


UMJETNOST 

HRVATSKO KAZALIŠTE U ZAGREBU. 

Prošli je mjesec kazališna uprava iznijela prvu premi¬ 
jeru u ovoj sezoni i to dramu francuskoga pisca H. R. Le- 
normonda: Promašeni život (Les Rates), drama u 14 slika, 
preveo Branko Gavella, redatelj Tito Strozzi, — To je u 
glavnom drama karaktera, galerija najrazličitrjih tipova 
počevši od onih sa dna života, iz najsramotnije kaljuže, pa 
do onih, koji se bore i prebijaju za ideale, ljepote i dobrote. 

Drama je stavila vrlo ozbiljne i teške zahtjeve na reži¬ 
sera, ali je ovaj dubokim shvaćanjem riješio na opće zado¬ 
voljstvo upravo tako, kako su i glumci dali sve, što mogu 
dati. Gosp. je Raić naročito pokazao mnogo umjetničke 
snage i bio na visini od početka do kraja komada. 

Kao »đačke predstave« u nedjelju poslije podne davale 
su se: Ibsenov: »Peer Gynt«. o kojem je u našem listu pro¬ 
šle godine opširno pisao pokojni pjesnik i književnik dr. 
Milan Ogrizović, zatim Freudenreichovi »Graničari«, na¬ 
pokon Jevrejinovo: »Ono, što je najvažnije«, za nekoga dra¬ 
ma, za nekoga komedija. 

Čujemo, da je kazališna uprava iznajmila od uprave »Ka¬ 
sina« dvoranu u nekadašnjoj »Streljani« za operetu i šaljive 
drame i komediju. Bit će to valjda nekakva naknada za 
dramsko kazalište, koje se gradi ili bi se imalo graditi tako, 
da se odtereti kazališna zgrada i služi isključivo operi. Ko¬ 
liko je istine na tome, ne može se sigurno reći. 

IZ DJEČJIH KAZALIŠTA. 

Umjetnički klub Marionetsko kazalište« i »Teatar Ma¬ 
rioneta« započeli su u subotu 22. septembra o. g. svoj rad 
i to prvi u Metropol kinu, a drugi u Jeronimskoj dvorani. 
Interesantno je promatrati ovaj dvostruki rad u istome 
pravcu ne samo zbog konkurencije u materijalnom pogledu, 
nego upravo zbog one plemenite utakmice, koja upravlja i 
jednim i drugim pozorištem, a koja će biti najbolja garancija, 
da će se oba pozorišta podjednako trsiti, da nam dadu 
maksimum svojih snaga, od kojih će ustrajati i pobijediti 
ona, koja u sebi bude imala više životne energije i pravih 
umjetničkih kvaliteta. Zasada »Marionetsko kazalište« u 
Metropol kinu svojom vanjskom opremom, nutarnjom orga¬ 
nizacijom i sistematskom podjelom rada obećaje mnogo više, 
negoli »Teatar Marioneta«, koji među svojim imenima ne 
broji skoro ni jednog našeg ozbiljnijeg umjetnika, što je ne¬ 
ophodno potrebno za dobre auspicije takovih poduzeća. 
Kako će u daljnjem svome radu uznapredovati ovaj teatar, 
ovisi o volji i požrtvovnosti njegovih poduzetnika. Jedno je 
samo potrebno naglasiti, da su ovakova dječja kazališta 
neminovna kulturna nužda i da moraju na svojoj strani 
imati simpatije i publike i štampe, pa makar ih bilo još i 
više. Kad mogu u našoj sredini prosperirati toliki barovi, 
moraju moći eksistirati i ta dva pozorišta, koje vodi mnogo 
viša i plemenitija ideja negoli ona šantanskih poduzetnika. 

»Marionetsko kazalište« u Metropol kinu nastupilo je 
s novitetom od Gjure Ivančića »Čarobne papuče«, u kome 

ima dovoljno i pouke i kazne za ružna djela i zdravog ne¬ 
dužnog humora, koji u okviru pouke za mladež ima svoju 
naročitu socijalnu i umjetničku vrijednost. Osobito je uspjela 
grotesktna komika figura u plastičnoj postavi situacija, koja 
daje neki svoj posebni umjetnički šarm, nešto novo, samo¬ 
rodno i originalno u oblasti sviju umjetničkih vrsta. Čini se, 
da je za ovakovu vrstu umjetnosti komika najzahvalnije 
sredstvo, jer je neovisna o zakonima logične gestikulacije, 
koja kod ozbiljnih i dramskih situacija mora biti saglasna 
sa psihologijom dramskih tipova, koje su u ovom slučaju 
mrtve lutke. Nemoguće je uz najveću okretnost i vještinu 
postići toliku harmoniju između upravljača i njegove lutke, 
kakva bi bila potrebna, da se dobije potpuna iluzija života, 
ali je zato moguć neiscrpiv rezervoar novih sasma original¬ 
nih pokreta, koji na području komedije pružaju neprocje¬ 
njivo zahvalan materijal. To je prvi dojam koji su nam pru¬ 
žile predstave obaju kazališta svojom tehničkom stranom 
postizavanja mogućnoga. Za ozbiljne komade potrebna je 
živa dječja fantazija, nadopuna njezinih vlastitih priviđe¬ 
nja, pa da se izgube nekoji nedostaci, koje lutka pokazuje u 
uspoređenju prema živoj osobi i da se dobije dojam gole 
stvarnosti. A te preduvjete imaju naša djeca. Zato su za 
njih i one tihe »štimungsscene« i ona nutarnja stvarnost fi¬ 
gura, sasma razumljive, blize i shvatljive, više nego kod 
odrasle publike, koja se ne može tako neposredno, nekri¬ 
tički uživiti u stvar ,kao djeca. Osim toga lutka u psiholo¬ 
giji dece ima svoje posebno značenje, jedan njihov svijet, s 
kojim oni žive, osjećaju, misle, kome daju i udahnjuju sebe 
i svoj život, pa još kad se ta lutka kreće, govori i živi jed¬ 
nim novim svojim životom, onda je efekat gotov i oni po¬ 
klici, vrisak i smijeh dozivi iz gledališta sasma su ra¬ 
zumljivi. Jednom je jedna mala došla — sva zažarena — 
upravo pred scenu i malim srebrenim glasićem, punim uz¬ 
buđenja na sveopću radost uskliknula: »Beba, daj mi pusuk 
— Takovi izljevi iz dječjih duša pokazuju, koliki čar i koliko 
privlačivosti ima ovakovo jedno kazalište za naš dječji svi¬ 
jet, koji isto tako ima i svojih duševnih potreba kao i 
njegovi roditelji, kojih se opet duševnim potrebama ne može 
zadovoljiti njegova svježa, netaknuta i sirova duša. 

Što se tiče predstave »Čarobna papuča« sama izvedba 
nije mogla sasvim zadovoljiti, što odbijamo na prvi početak, 
koji je uvijek i kod svake stvari klimav i nepotpun. Reci¬ 
tacija nije uvijek jasna, čitave partije teksta propadnu u ne¬ 
kakvom nerazumljivom šaputanju, koje u ogromnoj sali Me- 
tropol kina muklo odjekuju, kao da šubonje. Treba prila¬ 
goditi glas akustici dvorane i gledati, da se nijedna nijansa 
njegova i nijedna riječ ne izgubi, treba uloge malo više ka¬ 
rakterizirati, da se dobije pravi umjetnički dojam. Materijal, 
kojim ovaj teater raspolaže, sposoban je da uz malo više 
rada udovolji svim onim zahtjevima, pa se to tim više 
od njega iziskuje. 

»Teater Marioneta« iznio je od Žil Verna »Put oko zem¬ 
lje u osamdeset dana« u deset slika. Inscenacija bila je od 
osobitoga dojma, nekoliko recitacija uzornih uz ostale slabe, 
koje su kvarile dobar dojam ove efektne predstave. Oso¬ 
bito su ženski glasovi u recitaciji zatajili. Uzeli su nekakav 
čudan patetičan ton u ovoj čisto konverzacionoj stvari. Efekti 
sa svijetlom nisu bili izrabljeni, zbog čega je nedostajao 
potrebiti nastroj u nekojim scenama, koje su ga zahtijevale. 
Inače je predstava tekla prirodno na potpuno zadovoljstvo 
velike i male djece. — ad. 

PROLJETNI SALON. 

Nije proteklo ni tri mjeseca od posljednje izložbe, a 
»Proljetni salon« otvara već drugu svoju izložbu s nekim 
starim i nekim novim umjetnicima. Ovaj se put ističu naro¬ 


čito slikari Uzelac i Trepše, pa Milo Milunović, Vladimir 
Becić i još neki drugi Uzelca i Trepšea poznamo već ot¬ 
prije. Oba jaka talenta bore se o prvenstvo i pokazuju 
upravo zamjeran napredak. Njihove su slike od jakog dojma 
i sigurne. Manje je poznat zagrebačkoj publici mladi slikar, 
učenik francuskih majstora, Milo Milunović rodom iz Crne 
Gore, koji je onamo neposredno iza prevrata priredio če¬ 
dnu izložbicu svojih radova u Osijeku i ondje svratio na sebe 
pažnju štovatelja slikarske umjetnosti. On kao da dominira . 
u ovoj izložbi. Preciznost, savršena plastika i sigurno vla¬ 
danje bojom, to su odlike, koje čine, da će Milunović već 
cvim svojim prvim nastupom osvojiti sigurno mjesto u redo¬ 
vima naših slikara. Svi ostali izlagači dakako zaostaju za 
njim. Izložba Proljetnog salona zatvorena je 14. o. mj. i bila 
je sve vrijeme dobro posjećivana. 

Izložba slikarskih radova Slavka Tomerlina. U odjeljku 
»Zagrebačkog Zbora« ovih je dana izložio svoje radove je¬ 
dan od istaknutijih hrvatskih slikara iz Slavonije, S. To- 
merlin, nadopunivši nedavno svoj slikarski studij u Češkoj. 
Među slikarima iz Slavonije, koji se okupiše oko Osijeka 
kao središta, pa čine gotovo kao neku zasebnu cjelinu, zau¬ 
zima Tomerlin svoje posebno mjesto. To mu mjesto daje 
upravo milieu (sredina) i motivi, koji u njegovim radovima 
gospoduju: slavonsko selo, slikovitost njegovih nošnja i obi¬ 
čaja, njegovi seljački tipovi, radost i jadi njegova života 
i sve karakteristike ove seoske Slavonije uopće. Takvi 
radovi etnografske (narodopisne) sađržine dominiraju nad 
ostalima i u ovoj izložbi i po broju a bez sumnje i po vri¬ 
jednosti. Jer dok se opaža lijepo prosječan ugođaj i u ne¬ 
kim pejsažima (krajolicima), naročito sa Jadrana, ipak je 
najviše sađržine i duše Tomerlin ulio u pomenute radove 
etnografskoga pravca. Ako se i pokazuje vrstan u portret- 
nim studijama (»Prosjak«, »Seoska ljepotica«) ipak mu sva 
sprema dolazi do boljega izražaja u većim i manjim kom¬ 
pozicijama iz spomenutoga milieua. Dimenzijama, zamišlja- 
jem i izradbom gotovo se najjače doima »Licitarsko srce«, 
uljena slika jedrih boja i puna svijetla, sjećajući tipovima 
i šarenom nošnjom izdaleka klasičnih radova iste vrste 
češkoga slikara Jože Uprke. Umjetnički većma produbene 
bez sumnje su nekoje manje radnje (najviše akvareli) kao 
»Kolo u noći«, »Večer u zadruzi« pa i neki pejsaži s pasti¬ 
rima i ovcama, a prijatno se doimaju napose i one, u kojih 
probija fina crta humora (»Klepetuša«, »Veseli svatovi«, 
»Bake šiju«). 

U svemu jedna izložba puna vedrine, gdješto upravo 
bogatih boja, noseći u sebi komad duše Slavonije i odava- 
jući odlična poznavača njezina a promišljena i sređena u 
ostvarivanju zadatka, koji si je u ovom pravcu postavio. 

M. G. 

ŠPORT 

DVADESETGODIŠNJICA HRVATSKOG AKADEMSKOG 
SPORTSKOG KLUBA U ZAGREBU. 

U subotu dne 11. kolovoza otpočele su velike sportske 
priredbe, kojima je naš popularni »Hašk« ili Hrvatski Aka¬ 
demski Športski Klub proslavio svoju prvu dvadesetgodiš- 
njicu vrlo uspjelog rada na polju tjelesnog odgoja zagre¬ 
bačke akademske i srednjoškolske omladine. U subotu 
popodne bile su započele velike sportske priredbe na Haš- 
kovu igralištu u Maksimiru u prisustvu odaslanstva svih 
športskih saveza iz Zagreba i drugih mjesta i kluba Jugo¬ 
slavije, koji su došli da čestitaju Hašku na dugogodišnjem 
i ustrajnom radu na sportskom polju. Većina izaslanika 
raznih korporacija nadarila je tom zgodom Hašk skupo¬ 
cjenim darovima i športskim uspomenama, kojima će se 

znatno obogatiti Haškov bogati spomen-muzej. Svečanosti 
su počele velikom nogometnom utakmicom između Haška 
i Sarajevskog sportskog kluba ili »Šaška«, koja se svršila 
rezultatom 3:1. Drugi dan je bila otvorena velika sport¬ 
ska izložba u Umjetničkom paviljonu, koju je otvorio gra¬ 
donačelnik Vjekoslav Heinzel, koji je sam bio u mladim 
danima veliki sportaš. U izložbi bilo je izloženo mnogo 
trofeja, koje su pojedini Haškovci izvojštili na raznim šport- 
• skim utakmicama, športska literatura Haška, mnogobrojne 
fotografije utakmica, mnogo raznih športskih sprava od ne¬ 
koliko zegrebačkih športskih firma, bogati arkiv i muzej 
društva, itd. 

Drugi tjedan su se nastavile razne športske priredbe 
u svim vrstama sportskih disciplina. Osim nogometa igrala 
se i Hazena, te su bile priređene razne lakoatletske utak¬ 
mice, kod kojih su sudjelovali i inozemni atlete i športaši iz 
čitave Jugoslavije. U nogometu su također sudjelovali klu¬ 
bovi izvan Zagreba i nekoliko iz inozemstva. Bili su i javni 
nastupi sa boksom, u plivanju, tennisu, a i vojska je na¬ 
stupila iz Zagreba i iz provincije sa svojim najboljima atle¬ 
tičarima u raznim utakmicama, te su postignuti i lijepi re¬ 
zultati. 

Napose je Hašk izdao lijepu spomenicu: Dvadeset go¬ 
dina rada 1903—1923, u kojoj je prikazano djelovanje kluba 


kroz ovo dvadeset godina, kada se prvi puta počelo na 
zagrebačkoj univerzi jedno desetak akademičara zanimati 
ozbiljno za neke vrste športova. Ovi sadanji već seniori 
Haška utemeljili su Hašk, koji je imao isprva tek mali broj 
članova, a danas imade preko jedne hiljade pravih, podu¬ 
pirača i utemeljiteljnih članova. Spomenica je obilno ilu- 
strovana športskim scenama iz sviju športskih disciplina 
te fotografijama prvih utemeljitelja Haška, Svaka vrst 
sportova, koji su se gojili u Hašku, opisana je napose sa 
cjelokupnim historijatom, tako mačevanje, zimski sportovi, 
nogomet, lov, motociklistički šport, laka atletika, plivanje, 
hockey, lawn-tennis, hazena, i boks. Ujedno je naširoko 
opisan razvoj osnutka igrališta u Maksimiru, a dodani su 
popisi i pregledi raznih dobivenih utakmica, rekorda i na¬ 
grada, koje su stekli članovi Haška u mnogobrojnim utak¬ 
micama kod nas i u inozemtsvu kod svih vrsta športskih 
disciplina, poglavito kod nogometa, plivanja, hazene, kod 
lake atletike, tenisa i kod zimskog športa, kojim se Haš¬ 
kovci bave jednako i intenzivno, kao i ljetnim športovima. 
Važno je napose istaknuti, da si je Hašk nabavio i oveće 
zemljište u Maksimiru, te je sad stvar boljih vreinena, da 
se tamo podigne veliki budući zagrebački stadion. 

Dr.-B. 


AMATERSTVO 


FILATELIJA. 

Bilježi u Jugoslaviji. Iza prevrata upotrebljavali su se u 
našim zemljama bilježi pojedinih pokrajina, tako kod nas 
austrijski i ugarski, u Srbiji srpski a u Crnoj Gori crnogor¬ 
ski. Slovenija je prva preštampala svoje austrijske biljege 
sa SHS. Malo pomalo počeli su se uvoditi u svim našim 
krajevima novi zajednički bilježi, od kojih su neki bili iz¬ 
dani na hrvatskom odnosno srpskom, a neki na slovenskom 
jeziku u prečanskim krajevima latinicom, a u Srbiji i Crnoj 
Gori ćirilicom. Prvo .je izdanje bilo izašlo s napisom »Kra¬ 
ljevstvo«, a drugo izdanje imalo je glavni naslov »Kralje¬ 
vina«. Zajednički bilježi bili su u različitim vrednotama iz¬ 
dani, počevši od pet para do sto dinara, te u više nacrta, 
sa slavesnkim nacrtima. Bilježi su bili perforirani i u raznim 
bojama na dosta slabom papiru, te su već izašli iz pro¬ 
meta. Ujedno su bili i stari srpski bilježi od jednog dinara 
preštampani napisom »Kraljevstvo«, te su se upotreblja¬ 
vali samo na tovamim listovima za željezničarski promet. 

Od nove godine stupili su u promet novi naši bilježi 
u raznim oblicima i raznim vrednotama također sa staro- 
slavesnkim nacrtima. Izašli su u više boja i više nacrta od 
vrijednosti u parama i dinarima, a izrađeni su u Beogradu. 
Prijašnja emisija izašla je u Zagrebu u tiskari Narodnih 
Novina. 

Od najnovije serije biljega izašle su ove vrednote: po 5 
para tamno modra, po 10 para svijetlo zelena, po 20 para 
modro crvena, po 1 dinar žuta, po 2 dinara žutkastoze- 


lena, po 5 dinara crvenosmeđa, po 10 dinara ljubičasta, po 
20 dinara modrozelena, po 50 dinara narančasta, po 100 
dinara smeđa, po 250 dinara tamno smeđa, po 500 dinara 
crvenoljubičasta, po 1000 dinara tamno ružičasta. Veličina 
biljega jest 25:35 mm, a broj zubaca li i po. Bilježi su 
štampani na dosta slabom papiru. Izradba biljega nije um¬ 
jetnička i nalik na prijašnju emisiju is narodnim orna¬ 
mentima. Napis na biljezima je latinicom i ćirilicom, a u 
sredini se nalazi grb SHS. Bilježi od par izdanja imadu jed¬ 
naki crtež, a dinarske vrijednosti od 1—^5 dinara imadu 
opet jednaki crtež. Sve ostale vrijednosti imadu različite 
nacrte. U slučaju da ponestane gdje biljega, onda se bi- 
ljeguje kod poreznog ili financijalnog ureda na taj način, 
da se tamo plati biljegovina, koja se onda na aktu služ¬ 
beno potvrdi. Sada imade međutim već posvuda toliko bi¬ 
ljega, da se to već rjeđe događa, i to obično samo u slu¬ 
čaju, kada se moraju platiti vrlo velike pristojbe. 

Uz sabiranje maraka postoji i zasebno sabiranje biljega. 
Imade pače i posebnih kataloga za sabirnje biljega i po¬ 
sebnih časopisa za sabirače biljega. Albuma nema za to 
posebnih, no svatko si može sam udesiti album za sabiranje 
biljega na taj način, da si uredi zbirku po državama. Na¬ 
ročito se mladeži preporuča, da sabiru biljege Jugoslavije 
i slavenskih država. Tko bi želio adresu za sabiranje bi¬ 
ljega, za Katalog ili za koji časopis, neka se obrati na hr¬ 
vatsko filatelističko društvo u Zagrebu, Duga ulica br. 5. 

Dr. B. 


KNJIŽEVNOST 


NOVE KNJIGE. 

Moliere: »L’ Avare«. Da se olakša učenje francuskoga 
jezika u srednjim školama, a i privatno, izdala je »Narodna 
knjižnica» «francusko izdanje spomenutog djela s opširnim 
i savjesnim komentarom na svakoj stranici, rječnikom i pred¬ 
govorom, a priredili su ga prof. S. Škreblin i K. Draganić. 
Knjiga stoji 20 Din., a naručuje se kod nakladne knjižare, 
Zagreb, Vojnička ulica 13. 


Ista je knjiga izašla u nakladi iste knjižare u hrvatskom 
prijevodu g. Ise Velikanovića kao osma knjiga »Pozorišne 
biblioteke«. 

Preporučamo: Škarica-Škreblin, Maturalni zadaci iz ma¬ 
tematike (potpuno riješeni z? 6., 7. i 8. razred). Cijena bez 
poštarine 20 Din. Naručuje se kod biblioteke »Ergon«, Za¬ 
greb, Trg 29. Listopada 1918. 

EE ZABAVA I ŠALASEE 

ODGONETKE ZAGONETAKA. 

Odgonetke zagonetaka iz br. 8. od prošle godine: 

I. ‘Pitalice: 1. Repa.-2. Lonci na vatri. — 3. Sje¬ 

kira. — 4. Pijetao. — 

II. Zagonetnni natpis: Kraljica Lepa. 

III. Latinska zagonetka: Ter ra es et in ter 
ram i bis — = Terra es et in terram ibis (Zemlja si i u zemlju 
ćeš poći). 

IV. Brojčanke: 1. Kakva sjetva, takva žetva. — 2. 
Tko umije, njemu dvije. 

V. Logogrif: Petar — šestar. 

Odgonetke iz zagonetaka iz br. 9.—10. od prošle godine. 

I. Narodne pitalice: 1. Vatra. — 2. Bič. — 3. Pčele. 

II. Učarani natpis: Premetnu li se u natpisu slova, 
dobiva se SEDAM SLOVA, ako se to ukloni ne ostaje ništa. 

III. Brojčanice: 1. Pitala nas Jelisava, je li Sava 
duboka. — 2. Poručio nam Ilija, da mu ili ja ili sestra do¬ 
đemo u pohode. 

IV. Rebus: Po smijehu se luda pozna. 

Naknadno su poslali odgonetke: Iz broja 
6. i 7. »Omladine« VI. Ivan F. Detelić, Sarajevo (I. 2, 3; II.) 

Iz broja 8. Ivan F. Detelić, Sarajevo (I. 2, 3, 4;. II. IV. 
1; V.); Milivoj Ganza, Split (I. 1, 2, 3, 4, II. III. i IV.); Vla¬ 
dimir Klein, Zagreb (I. 1,3,4; II. f III., V.); Zora Samardžić 
(1.1—4, V.); Vlatka Došen, Gospić (1.1—4, II. V.); Đuro 
Novak, Zagreb (II.); Vjekoslav Biljan, Zagreb (I. 3, 4; II. 

V.); Ivan Barlović (I. 1—4, II. V.); 

Iz broja 9. i 10. Zorica Samardžić, Požega (I. 1—3); 
Stanislava Albrecht Brod na Savi (I. 1, II.); Albert Spindel, 
Zemun (I. l.i 2, II.). 

Osim toga stigla su dva pisma s odgonetkama bez pot¬ 
pisa, a Eugen Schon iz Vinkovaca javlja pismom, da je 
riješio dvije zagonetke, ali rješenje nije poslao. 

ZAGONETKE. 

I. Pitalice. 

1. Tko nosi noge u ruci, a oči u džepu? 

2. Kuhaš, a ne možeš osoliti. Što je to? 

3. Koja se biljka spominje najčešće u optici? 

4. Zla mila u kolač se svila. Što je to? 

II. Zagonetna adresa. 


VASOJE ARBANOS 


Odašiljač ovoga pisma nije trebao da u adresi navede 
grad i zemlju, kamo je pismo upravljeno, jer se oboje 
nalazi u samom imenu i prezimenu adresata. Koji su to grad 
i zemlja? 


III. Brojčanke. 

1. 12345 12345j 6pa6it ć3 t3 1234a! 

2. 12345 kuć675 12345 113b3d675. 

3. Blz m231 nlm4 n4231. 

(Brojevi u svakoj pojedinoj brojčanki zamjenjuju druga 
slova). 

IV. Razmještaljka. 

Imao vinogradar u podrumu 24 bačve, a bile su uz če¬ 
tiri strane podruma tako razmještene, da ih je na svakoj stra¬ 
ni bilo u redovima zajedno po 9. Jednom ga zgodom zamoli 
susjed, da mu u svom podrumu za neko vrijeme spremi nje¬ 
gove 4 bačve. Vinogradar se skanjivao i pokazivao pune 
strane podruma, no ipak se nečemu domisli, pa primi te 
4 bačve. On ih zajedno sa svoje 24 tako razmjesti, da ih je 
opet na svakoj strani bilo ukupno 9. Kad susjed dođe za 
neko vrijeme po svoje bačve, otpravi ga vinogradar sa iz¬ 
likom, da je netko u podrum provalio i odnio bačve, jer 
ih sada ima po 9 na svakoj strani, kako je i prije u njega 
bilo. Videći susjed, kako ga vinogradar hoće da prevari, 
odluči mu se osvetiti. Provali noću u podrum i odnese svoje 
4 bačve a usto i 4 gospodareve, dok ostale razreda tako, 
da ih je opet bilo po 9 na svakoj strani. Kako su bile smje¬ 
štene bačve ta tri puta? 


Svaka ptica svome jatu leti. 


Neka se iz ove četvorine izbaci 20 slova tako, da ipak 
sve ostane u njoj! 

V. Rebus. 

d s 

d obr d s ene s n - csl 
d d s s ^ 



z z s s z 

VI. Logogrif. 

Otok sam, u muškom rodu, 

Jadranskoga našeg mora, 
a u ženskom, tad sam rijeka, 
s kršnijih sto teče gora. 

VII. Popunjalka. 

I. II. 

• • © • • Broj. 

• • • • • Kontinent. 

• •oo* Novac. 

• • • • • Vrtlarovo djelo. 

• • • • • Ime. 

• • • • • Daje se blagu. 

II. I. 

Valjano ispunjeno daje od I—II na obje strane isto ime. 

IV 


II 


Ako se slova: A, A, Ć, Ć, I f I, K, L, R, Š, Š, V, zgodno 
poredaju, daju od I—II jednu od najvećih gora u našoj 
državi, a od III—IV jedno ubavo seoce. Ista se imena čitaju 
i u svim horizontalnim redovima, i to jedno ime dva put 
a drugo četiri puta. 

Rebus. 


! stoj! 

IZ ŠKOLE. 

Zadao profesor đaku nevaljancu dimenzije hrastova de¬ 
bla i cijenu po kvadratnom metru, da izračuna, koliko bi 
stajalo takovo deblo. Đak nariše na ploči nešto, što nije bilo 
nalik ni jajetu ni prasetu a ponajmanje hrastovu deblu. Po¬ 
stavi račune s brda s dola i stane da množi: »Triput sedam. 
Triput sedam — dvadeset i jedan... Jedan na tablu... 
dva u glavu. Šest puta devet — pedeset i četiri... Tri iz 
glave . . . sedam za tablu... pet u glavu . ..« i tako redom 
sad na tablu, sad u glavu sad iz glave ... Nakon mučna ra¬ 
čunanja i teška znojenja ne mogavši riješiti zamršenog pro¬ 
blema okrene se k profesoru i reče: »Skupo će biti, gospo¬ 
dine profesore! — koliko biste Vi dali...?« K. 



DJREDNl-STVAH 


Smiijka. Vaše su pjesmice velikim dijelom uspjele. Iz¬ 
razito lirski talenat! Budite što kraći i izbjegavajte op¬ 
širnija opisivanja. Takve Vam manje stvarce, kako i sami 
vidite, dobro uspijevaju. »Suzana« ne će ući. Javite nam 
se što prije i što češće. Nu svakako se čuvajte hiper¬ 
produkcije. Pjevajte samo onda, kad osjećate potrebu! 

As. — Fazlib. Dali smo sebi mnogo truda, da prera¬ 
dimo neke Vaše stvari, koje su koncepcijom svojom sasvim 
zgodne, ali bi mnoge partije trebalo s temelja izmijeniti, 
a to bi značilo skovati pjesmu, koja ne bi više bila Vaša. 


Pitat ćete, što ne valja. N. pr. u pjesmi »Spominjanje«, 
koja bi mutatis mutandis bila sasvim dobra: A ruke digle 
i pobožno mole —• Iz onog kuta, gdjje miriše dronja —• Sada 
se čuje vonj mrtvih tjelesa —■ itd. Ako možete to izmije¬ 
niti, da bude kod toga i logič. smisla, zatim dotjerati sti¬ 
hove obzirom na metriku i jezik, no pa onda — u ime 
božje. 

M. R. D-ć. Vaše pjesme ne mogu ući. Razloga ima 
mnogo: Misli, tvrdnje, poredbe i slično upravo su nevje¬ 
rojatne, gotovo nesnoslljive, n. pr.: Mrki oblaci-iz 

sebe jaki otrov liju-, 

Mer-Kur. Vaša pjesma nipošto nije zgodna za naš list. 
Pokušajte s njom sreću gdje drugdje. Mi trebamo pjesama 
i sastavaka s jasnim mislima bez dvoličnosti i aluzija. 

B. B. Šaraj. Vaše »Zadnje cvijeće ne može ući. Čini se, 
da je stvar dosta ishitrena, pa bi je trebalo dotjerati. 

M. L. Split. Pjesme »Ljubičici« i »Jedno proljeće« prilič¬ 
no su još nestašne, pa ne mogu ući. Čitajte dobru prozu i 
vježbajte se u jeziku. 

Slavonka. Pjesma »Nejaka sam ...« ne može ući. Suviše 
je sirutkasta, t. j. ni slatka, ni slana ni kisela, odnosno ona 
od svega ima pomalo. I onda što znači: »Za sve naše, naški 
što se zove...«? Kao što se ne može reći »vaški«, tako se 
ne može reći ni »naški«. 

Pero Trogirski. Pjesma »Život« suviše je kaotične na¬ 
ravi; refleksija i realnost kao da se natječu o prvenstvo, 
a to smeta. Ni »Virgo« ne može ući, i ako se čini, da je nešto 
dotjeranija. Teme su svakako nezahvalne i očito preteške 
za Vas 

F. K. S. Banja L. Pjesma »Vrbasu« da je samo malo me¬ 
trički dotjeranija, ne bi bila loša. Posljednja kitica sa »sa- 
krijadama« vrlo smeta. — »Alegorija ljubavi« ne može se 
već radi sadržaja u našem listu štampati. 

X. Y. Brod n S. Javite nam svoje ime i zanimanje, jer 
ne običajemo štampati sastavke nepoznatih autora. »Znam« 
nije loša stvar, uz malo korekture mogla bi ući. 

F. Neidh. Zgb. Šteta, da pjesma »Vladar pustinje« nije is¬ 
pjevana, recimo, u dvanaestercu ili makar u šestnaestercu, 
u kojem su ispjevane neke Freiligrath-ove pjesme, kao na 
pr. »Der Lowenritt«, na koju ponešto sjeća Vaša pjesma. 
Ali stihovi s dvadeset i tri sloga ipak su pre dugi i pre 
tromi. Možda bi se dali prelomiti ili bolje pokratiti. Ovo 
potonje bi bolje bilo, da pjesma ne bude pre duga. 

Belizar D. Subotica. Pjesmica »U hramu« ulazi u tisak, 
»Želja« ne može. To Vas neka ne smeta. Pošaljite nam još 
štogod. 

Vjekoslav Mirović, Dalmacija, Uz najbolju volju ne mo¬ 
žemo uvrstiti Vaših pjesmica, i to ponajviše radi jezika. Ne 
može se reći: suza, što . . . već: suza, koja . .. Teško se 
čitaju oblici« skrita . .. neumita ... Javite nam se čim 
drugim. 

K. Agić, Šaraj. »Na Golgoti« ulazi, ali »Hrvatski junak« 
ne može, jer pjesmica nije pjesnički dovoljno dotjerana, a 
i sadržajem ne odgovara zbilji. U kreševu nitko ne misli 
na domovinu, tamo se uopće ništa ne misli. Budite dobri, 
pa nam pošaljite što skorije koji svoj rad. 

R. Hundić. Vaš »Ovidije« ne bi bio loš svojom koncep¬ 
cijom, ali metrički je mjestimice nedotjeran, pa ne može 
ući. Kako bi bilo, da ga preradite. 

Željka, Split. Misao u sastavku »Zora« čini se da je ova: 
Duševna borba u mladu bolesnu čovjeku, kojemu se pri¬ 
bližava konac, pa će doskora morati ostaviti svijet s nje¬ 
govom prirodom, koja je uza svu krasotu i milotu radi sve- 
zatorne smrti tako nemilosrdna i hladna. Zamisao je do¬ 
bra, ali za Vas preteška i upravo zato nije Vam ni uspjela. 
Javite nam se čim drugim. 

Dvorana amerikanskih uredskih namještaja 

NOTTER I DRUG I 

Ilica 25. ZAGREB Ilica 25. 

(nad kavanom „Corso”) 

Preporučuje pisaće strojeve raznih sus- ■ 
tava sa latinicom i ćirilicom. Vlastita 
mehanička radionica 

.. .........T: 


PRVA HRVATSKA ŠTEDIONICA 

OSNOVANA GOD. 1846. U ZAGREBU OSNOVANA GOD. 1846. 

Dionička glav.: K 60,000.000. Pričuve: K 130,000.000 


PODRUŽNICE : Beograd, Bjelovar, Brod n. S., Crikvenica, Čakovac, Daruvar, Delnice, Djakovo, 
Gjurgjevac, Ilok, Karlovac, Kraljevica, Križevci, Nova Gradiška, Mitrovica, Ogulin, Osijek, 
Požega, Rijeka, Senj, Sisak, Sv. Ivan Zelina, Subotica, Varaždin, VeL Gorica, Vinkovci, Viro¬ 
vitica, Vukovar, Zemun. ISPOSTAVE: Osijek D. Gr., Sušak, Vinica. MJENJAČNICA: Zagreb. 


DpiVM A u l°ške na knjižice i na tekući račun. 
mr 11VIIO Eskomptira mjenice i devize. 


Prima 


na inkaso tu- i inozemne mjenice. 


|a Jai 0 472°/o-tne založnice i 4 1 / 2 °/o-tne komu- 
IZUClJC nalne obveznice, koje imadu oprost 
od poreza, pupilarnu sigurnost i jamčevnu sposobnost. 


Kupuje i prodaje 


valute i devize 


čekove i kreditna pisma te obavlja 
IZUClJC isplate na temelju akreditiva na sva 
tu- i inozemna mjesta. 

Podijeljuje kuće i na nekretnine. 

burzovne naloge savjesno i ku- 

Vm/IJCI VIJCI lantno. 

Posreduje 


kod predoznaka iz Amerike 
u tuzemstvu. 






















OPĆINE UI KUJ. GLAVNOGA GRAM ZAGREM 
KTRINJSKA DL. BH. S. ZAGREB III SIDtt ILICE. 


Ulošci K 240,000000- 

Prima uloške na knjižice 
i tekući račun. Kupuje i 
prodaje devize i valute. 
Obavlja burzovne naloge 
savjesno i kulantno. 


Umjetničko nakladni zavod 

| J. Čaklović, Zagreb 

• Telefon br. 12-74. - - - Gundulićeva ul. 1. 

• 

Naklada umjetničkih dopisnica, 
knjiga i slika. — Vlastita konfek¬ 
cija listovnog papira. — Izdanje 
knjižnice „Jugoslavenska biblio- 
• teka“ „Umjetničke monografije 11 

; „Naša domovina**. 

j Tražite prospekte i cjenike! 


Naklada i trgovina umjetničkih slika 

Petar Nikoiić, Zagreb 

Ilica 36. I. kat. 

Preporuča svoje bogato skladište narodno hi- 
storičkih umjetničkih slika. Jedini zavod sa slikama 
izradjenih od naših prvih umjetnika. 

Prekrasni i ukusni okviri četverouglasti, okrugli 
i ovalni sviju veličina. 

Izašla nova naša slika „Kosovska djevojka" od 
Uroša Predića. — Veliki izbor madona i ikona na 
skladištu. 

Prikladni darovi za svaku prigodu. 

Najveći stoga i najjeftiniji zavod te vrste. 

Tražite prospekte. Tražite prospekte. 


ST. KUGLI 


KNJIŽARA KRALJEVSKOG SVEUČILIŠTA JUGO¬ 
SLAVENSKE AKADEMIJE, ZAGREB, ILICA 30. 


PREPORUCAMO IZ NAŠE NAKLADE: 

UZORNA DJELA IZ KNJIŽEVNOSTI 


Knjiga I. SMRT SMAIL-AGE ČENGIĆA. Pjesan 
Ivana Mažuranića. — Uvod i bilješke napisao dr, 

David Bogdanović. — Cijena K 32*—. 

Knjiga II. LUČA MIKROKOZMA. Spjevao Petar II. 

Potrović-Njegoš, valdika crnogorski. Izdanje priredio 
dr. David Bogdanović. — Cijena K 28'— 

Knjiga III. Demeter Dimitrija, TEUTA. Tragedija u 
5 čina. — Izdanje priredio dr. David Bogdanović. 

Cijena K 40'— 

Dr. David Bogdanović: PREGLED KNJIŽEVNOSTI HRVATSKE I SRPSKE 


Knjiga IV. SRPSKI PRIPOVJEDAČI I. — Šćepan 
Mitrov Ljubiša. — Milan D. Miličević. — Milorad 
P. Šapčanin. — Pajo Marković-Adamov. — Priredio 
dr. David Bogdanović. — Cijena K 30'— 

Knjiga V. SRPSKI PRIPOVJEDAČI II. — Milovan 
Đ. Glišić. — Laza K. Lazarević. — Janko M. Vese- 
linović. — Priredio dr. David Bogdanović. — Cijena 
K 36 — 


Knjiga I.: Hrvatska i srpska tradicionalna književnost. 

— Stara književnost hrvatska i srpska. — Književnost 
hrvatska od XV. vijeka do Gaja (1830.). — Književnost 
srpska od XVIII. vijeka do Vuka St. Karadžića (1814.). 

— Cijena broširano K 75'— 

Knjiga druga, dio I.: Ilirski pokret. — Vuk St. Kara- 


džić i njegovi suvremenici. — Hrv. književ, za apsolu¬ 
tizma. — Cij. broširano K 100'— 

Knjiga druga, dio II.: Srpski romantizam. — Novo 
ustavno doba u Hrvatskoj. — Srpski realisti, — 
Hrvatska književnost poslije Šenoe. — Cijena bro¬ 
širano K 75'—. 


a) Zabavnih, b) znanstvenih, c) školskih knjiga, 
d) muzikalija, e) papirničkog i kancelarijskog materijala. 


ZATRAŽITE ILUSTR.NAKL. POPIS: 

ŠALJEMO IH BADAVA I FRANKO. 

Knjige razašiljemo uz “unapred poslani novac ili uz pouzeće. Zatražite pokusni broj ilustrovanog 
časopisa „DOMA i SVIJETA** (uređuje Dr. M. Ogrizović i Iso Velikanović), koji ćemo Vam poslati badava na ogled. 
Obratite se kod svake Vaše potrebe na knjigama najprije na nas, jer samo najveća i najstarija knjižara u 
čitavoj Jugoslaviji. 




















